title: Luettelo Territoire de Belfortin kunnista

text: Tämä on luettelo Territoire de Belfortin departementin kunnista Ranskassa. Departementissa on 102 kuntaa.


title: Ann Robinson

text: Ann Robinson (s. 1. toukokuuta 1935) on yhdysvaltalainen näyttelijä, jolla oli tunnettu rooli elokuvassa "Maailmojen sota" (1953). Hän on 1960-luvun alun jälkeen esiintynyt vain satunnaisesti.


title: Ann Robinson

text: Robinson oli vuoteen 1967 naimisissa kuulun matadori Jaime Bravon kanssa.


title: Hifi (lehti)

text: Hifi oli vuonna 1978 perustettu viihde-elektroniikan harrastajille tarkoitettu erikoislehti. Lehden päätoimittaja oli Pekka Koistinen vuosina 1978–1995, Lauri Kotilainen 1995–2004 ja Marko "Hifi" Haikonen 2004–2006. Lehden koko olemassaoloajan lehdessä vaikutti voimakkaasti DI Pekka Tuomela. Myös Yleisradion äänisuunnittelija Jaakko Eräpuun sokkokuunteluarviot tulivat tutuksi tuhansille lukijoille.


title: Hifi (lehti)

text: Lehden linja oli 1980- ja 1990-luvuilla varsin kuluttajavalistushenkinen, ja lehti julkaisi hifi-laitteiden rakennusohjeita. 1980- ja 1990-luvuilla Hifi-lehti kävi väittelyä Musiikin Ääni -lehden kanssa, jonka lähestymistapa äänentoistolaitteita kohtaan oli subjektiivinen; laitteet testattiin hyvin pitkälle "fiilispohjalta", kun Hifi-lehti puolestaan oli objektiivinen ja luotti pitkälle VTT:n ja TKK:n mittaustuloksiin. Lehtien välille syntyi joksikin aikaa "kolumnisota", kunnes Musiikin Ääni kaatui 1990-luvun alun laman vuoksi.


title: Hifi (lehti)

text: 2000-luvulle tultaessa hifi-harrastuksen suosio alkoi jonkin verran hiipua tietotekniikan esiinmarssin vuoksi, mutta toisaalta kotiteatteriharrastus piti lehteä pinnalla. Joulukuussa 2006 lehden kustantaja, Sanoma-konserniin kuulunut Sanoma Magazines Finland liitti Hifi-lehden MikroBittiin. Hifi-lehden tilalle kuitenkin perustettiin osittain entisten voimien turvin Hifimaailma-lehti.


Albert Lasker -palkinto kliinisestä lääketieteellisestä tutkimustyöstä () on yksi neljästä Lasker-palkinnosta, joita Lasker-säätiö jakaa tauteihin perehtymisestä sekä niiden diagnosoimisesta, ehkäisemisestä, hoitamisesta ja parantamisesta.


title: Albert Lasker -palkinto kliinisestä lääketieteellisestä tutkimustyöstä

text: Palkinnonsaajat kautta aikojen ovat (Lasker~DeBakey Clinical Medical Research Award):


title: Luettelo Euren kunnista

text: Tämä on luettelo Euren departementin kunnista Ranskassa. Departementissa on 674 kuntaa.


title: Happy Rockefeller

text: Margaretta Large Fitler ”Happy” Murphy Rockefeller (9. kesäkuuta 1926 Bryn Mawr, Pennsylvania – 19. toukokuuta 2015 Tarrytown, New York) oli yhdysvaltalainen julkisuuden henkilö. Hän oli 41. varapresidentin Nelson Rockefellerin puolisona maansa niin kutsuttu Second Lady vuosina 1974–1977.


title: Happy Rockefeller

text: Happy ja Nelson Rockefeller menivät naimisiin 4. toukokuuta 1963. Avioliitosta syntyi kaksi poikaa; Happyllä oli neljä lasta jo aiemmasta avioliitosta. Hän jäi leskeksi Nelsonin kuoltua vuonna 1979.


title: Happy Rockefeller

text: Rockefeller toipui 1970-luvulla rintasyövästä.


title: Luettelo Martiniquen kunnista

text: Tämä on luettelo Martiniquen merentakaisen departementin kunnista Ranskassa. Departementissa on 34 kuntaa.


title: Edgars Masaļskis

text: Edgars Masaļskis (s. 31. maaliskuuta 1980 Riika, Latvian SNT, Neuvostoliitto) on latvialainen uransa päättänyt jääkiekkomaalivahti. Pituutta Masaļskisilla on 176 senttimetriä ja painoa 82 kilogrammaa. Hän pelasi useissa jääkiekon maailmanmestaruuskilpailuissa sekä kaksissa olympialaisissa.


title: Edgars Masaļskis

text: Masaļskis aloitti uransa kaudella 1996–97 Latvian jääkiekkoliigassa HK Lido Nafta Rigan ja HK "Laterna" Rigan joukkueissa. Kaudella 1997–98 ura jatkui Itä-Euroopan liigassa HK Riian joukkueessa. Kaudet 1998–2002 kuluivat edelleen Itä-Euroopan- ja Latvian liigassa pelanneessa HK Liepājas Metalurgsin joukkueessa. Kaudella 2001–02 Masaļskis palkittiin Itä-Euroopan liigan parhaana maalivahtina. Kaudella 2002–03 Masaļskis pelasi venäläisessä Sibir Novosibirskin joukkueessa Venäjän jääkiekon superliigassa, HK Liepājas Metalurgsissa Itä-Euroopan liigassa sekä ruotsalaisessa Mörrum GoISissa Allsvenskan Southissa. Kauden 2003–04 Masaļskis pelasi HK Riga 2000:n joukkueessa Itä-Euroopan- ja Latvian liigassa.


title: Edgars Masaļskis

text: Kaudella 2004–05 Masaļskis pelasi tšekkiläisessä Extraligassa HC Karlovy Varyn ja Dukla Jihlavan joukkueissa. Dukla Jihlavassa Masaļskis pelasi osan kaudesta tšekkiläisessä 1. ligassa. 1. ligassa hän pelasi kaudella myös IHC Pisekissä. Kaudella 2005–06 Masaļskis pelasi venäläisessä Neftyanik Almetievskin joukkueessa Vysšaja Ligassa. Kaudella 2006–07 Masaļskis pelasi Dinamo Minskin ja Junost Minskin (HC Minsk) joukkueissa Valko-Venäjän jääkiekkoliigassa. Osan kaudesta hän pelasi saksalaisessa Oberligassa EHC Freiburgissa. Kaudeksi 2007–08 Masaļskis siirtyi Valko-Venäjän jääkiekkoliigassa (BHL) pelaavaan Metallurg Zhlobiniin. Kaudeksi 2008–09 Masaļskis siirtyi latvialaiseen Dinamo Rigan joukkueeseen, joka pelaa KHL:ssä. Saman kauden aikana Masaļskis siirtyi pelaamaan Saksaan, DEL:ssä eli maan korkeimmalla sarjatasolla pelaavaan EV Duisburg Die Füchseen. Kaudella 2009–2010 Masaļskis pelasi KHL:ssä Dinamo Rigan joukkueessa. Kaudeksi 2010–2011 hän siirtyi Jugra Hanty-Mansijskiin. Masalskis toimi Mihail Birjukovin kakkosvahtina HC Jugrassa kaudet 2010–11 sekä 2011–12. Kaudeksi 2013–14 Masalskis siirtyi Jugrasta Slovakian Extraligan HK SKP Popradin riveihin palatakseen sieltä seuraavaksi kaudeksi takaisin KHL:aan, Dinamo Rigan joukkueeseen. Kaudet 2015–16 ja 2016–17 Masalskis pelasi KHL:ssa Lada Togliattin riveissä.


title: Edgars Masaļskis

text: Masaļskis pelasi vuosina 1999–2000 Latvian joukkueessa junioreiden B-sarjan maailmanmestaruuskilpailuissa. Vuoden 2002 jääkiekon A-sarjan maailmanmestaruuskilpailuista lähtien Masaļskis on pelannut Latvian joukkueessa.


title: Edgars Masaļskis

text: Masaļskis pelasi Yhdysvaltain Salt Lake Cityssä järjestetyissä talviolympialaisissa vuonna 2002 sekä Italian Torinossa järjestetyistä talviolympialaisissa vuonna 2006. Masalskis torjui maalilla kaikki neljä Latvian ottelua myös Kanadan Vancouverissa järjestetyissä Olympialaisissa. Masalskis pelasi upean ottelun Latvian viimeisessä ottelussa Olympiakisoissa 2010, jossa hän pysäytti 47 laukausta 2–3 jatkoaikatappiossa Tšekkiä vastaan.


title: Edgars Masaļskis

text: Jääkiekon MM-kisoissa 2008 Kanadassa, Masalskis torjui 62 laukausta ottelussa Suomea vastaan jonka Suomi voitti 2–1.


title: Edgars Masaļskis

text: Masalskis oli Latvian ykkösvahti myös Suomen MM-kisoissa 2012, mutta hän loukkaantui kesken kisojen. MM-kisoissa 2012 Masalskis pelasi kuusi ottelua, torjuntaprosentilla 91,98%.


title: Luettelo Ranskan Guayanan kunnista

text: Tämä on luettelo Guayanan merentakaisen departementin kunnista Ranskassa. Departementti jakautuu kahteen arrondissementtiin ja 22 kuntaan. Kunnat on lueteltu oheisessa taulukossa.


title: Luettelo Ranskan Guayanan kunnista

text: 1) Lyhenne C= Cayennen arrondissementti ja S= Saint-Laurent-du-Maronin arrondissementti.


title: Jimmy Savile

text: Sir James Wilson Vincent ”Jimmy” Savile OBE (31. lokakuuta 1926 Leeds – 29. lokakuuta 2011 Leeds) oli brittiläinen televisiojuontaja. Hänet muistetaan erityisesti "Jim’ll Fix It" -show’sta, jota esitettiin vuosina 1975–1994. Savile oli myös "Top of the Pops" -ohjelman ensimmäinen juontaja vuodesta 1964 alkaen yli kahdenkymmenen vuoden ajan. Häntä pidettiin Britannian ensimmäisenä DJ-kuuluisuutena.


title: Jimmy Savile

text: Savile urheili aktiivisesti; hän osallistui maratoneihin, showpainiin ja vuoden 1951 Britannian ympäriajoon. Hän oli Mensan jäsen.


title: Jimmy Savile

text: Savile keräsi uransa aikana yli 40 miljoonaa puntaa hyväntekeväisyyteen. Tästä ansiosta hänet otettiin jäseneksi Brittiläisen imperiumin ritarikuntaan vuonna 1972 ja lyötiin ritariksi vuonna 1990. Samana vuonna katolinen kirkko antoi Savilelle arvonimen ”paavillinen ritari”. Eräs Savilen saamista tunnustuksista oli häntä esittävän nuken asettaminen esille Madame Tussaudsin vahakabinettiin.


title: Jimmy Savile

text: 3. lokakuuta 2012 televisiokanava ITV kertoi Savileen kohdistuneista hyväksikäyttöepäilyistä. BBC oli vuoden 2011 joulukuussa päättänyt olla kertomatta samasta aiheesta Newsnight-ohjelmassaan. Julkisuudessa yhtiötä syytettiin Savilen hyväksikäyttöepäilyjen salailusta. BBC-toimittaja John Simpson piti tilannetta BBC:n pahimpana kriisinä 50 vuoteen.


title: Jimmy Savile

text: Savilen epäillään syyllistyneen yli 300 lapsen seksuaaliseen hyväksikäyttöön yli 40 vuoden kuluessa. Hyväksikäyttöjä arvellaan tapahtuneen esimerkiksi BBC:n tiloissa sekä eri puolilla Britanniaa sijaitsevissa sairaaloissa ja kouluissa. Useimmat mahdollisista uhreista olivat tekojen tapahtumahetkellä nuoria tyttöjä. Muun muassa Caroline Robinson, jonka isosetä Jimmy Savile oli, on sanonut joutuneensa Savilen seksuaalisen hyväksikäytön uhriksi ensin 12-vuotiaana ja myöhemmin ollessaan 15 vuoden ikäinen. NSPCC:n auttavan puhelimen johtaja Peter Watt piti mahdollisena, että Savile on ollut yksi suurimmista seksuaalirikollisista, joka NSPCC:n tietoon on tullut.


title: Jimmy Savile

text: BBC:n hyväntekeväisyysjärjestön Children in Needin entisen johtajan Roger Jonesin mukaan hänen toimiessaan järjestössä epäilykset Savilea kohtaan johtivat siihen, että Savile haluttiin pitää kaukana järjestön piiristä. Jones kuitenkin kertoi, että heillä ei ollut hallussaan kovaa todistusaineistoa, jonka avulla asiaa olisi voitu viedä eteenpäin.


title: Jimmy Savile

text: Scotland Yardin tutkinnan kohteena ovat myös väitteet, joiden mukaan Savile olisi kuulunut seksirenkaaseen. Operaatio Yewtreeksi nimetty selvitys muuttui täysiveriseksi rikostutkimukseksi poliisin alettua epäillä, että hyväksikäytössä mahdollisesti mukana olleita henkilöitä saattaa yhä olla elossa. Operaatiota valvovan Peter Spindlerin mielestä tutkimus on erittäin merkittävä, ja hän kuvaili sitä ”lasten hyväksikäyttöä koskevien tutkimusten vedenjakajahetkeksi”.


title: Jimmy Savile

text: Muusikko Gary Glitter pidätettiin Savileen liittyvien tutkimusten yhteydessä 28. lokakuuta 2012. Glitter tuomittiin Britanniassa lapsipornografian lataamisesta 1999, ja maaliskuussa 2006 hän sai Vietnamissa tuomion 11- ja 12-vuotiaan tytön hyväksikäytöstä. Savile puolusti Glitteriä vuonna 2009 esittämissään kommenteissa. Savilen mukaan Vietnamissa sattunut tapaus oli lavastusta eikä Glitter ollut aiheuttanut vahinkoa pornografialla, jota tämä oli pitänyt hallussaan. Glitter oli Savilen ystävä ja esiintyi Savilen juontamissa ohjelmissa.


title: Jimmy Savile

text: Hyväksikäyttöväitteisiin keskittyvän operaatio Yewtreen ohella käynnissä on useita muita Savileen liittyviä selvityksiä. Aiemmin vetoomustuomioistuimen tuomarina toimineen Dame Janet Smithin johdolla arvioidaan BBC:n toimintakulttuuria ja käytäntöjä Savilen uran aikana sekä muun muassa sitä, ovatko yhtiön nykyiset toimintatavat lastensuojelun saralla riittäviä. Lisäksi BBC:n toimeksiannosta Sky Newsin entisen johtajan Nick Pollardin johdolla tutkitaan Savilea käsitelleen Newsnight-reportaasin hyllyttämistä vuonna 2011. Myös terveysministeriön ja syyttäjälaitoksen johtajan alaisuudessa on meneillään Savileen liittyviä arviointeja.


title: Jimmy Savile

text: Louis Theroux’n ohjelma "When Louis Met...Jimmy" sarjassa "When Louis Met..." (2000–2002) Savilesta nousi Britannian Channel 4:n kyselyssä kaikkien aikojen parhaimpien dokumenttien TOP 50 -listalle. Kun hyväksikäyttötiedot tulivat ilmi, Theroux antoi ymmärtää aavistelleensa sen suuntaista.


title: Luettelo Ardèchen kunnista

text: Tämä on luettelo Ardèchen departementin kunnista Ranskassa. Departementissa on 339 kuntaa.


title: Henrik Klaunpoika Horn

text: Henrik Klaunpoika Horn af Kanckas () (n. 1512–1595) oli ruotsalainen ritari, joka toimi useissa kruunun virkatehtävissä elämänsä aikana. Hänen sukunsa oli kotoisin Kankaisten kartanosta.


title: Henrik Klaunpoika Horn

text: Henrik Klaunpoika Horn toimi Kustaa Vaasan hallinnossa valtaneuvoksena 1539–1542, ja sen jälkeen laamannina Suomessa 1549–1561. Hän oli Juhana-herttuan vahva tukija, mutta siirtyi Eerik XIV:n kannattajaksi vuonna 1563. Siirto kannatti, ja hänestä tuli eversti komentamaan joukkoja Liivinmaalla. Vuonna 1565 Horn nimitettiin Rääveliin käskynhaltijaksi. Virkaan kuului myös Liivinmaan johtaminen.


title: Henrik Klaunpoika Horn

text: Horn menetti virkansa Juhana III:n tultua kuninkaaksi, mutta sai sen takaisin vuonna 1573. Häntä syytettiin huonosta sotaonnesta Liivinmaan sodassa ja hänet siirrettiin Käkisalmen läänin johtoon.


title: Henrik Klaunpoika Horn

text: Hornin isä oli Klaus Henrikinpoika Horn ja hänen puolisonsa oli Elin Arvidsdotter (Stålarm), poikia olivat Arvid Henrikinpoika Horn ja Kaarle Henrikinpoika Horn.


title: Louisa Gross Horwitz -palkinto

text: Louisa Gross Horwitz -palkinto () on Columbian yliopiston myöntämä vuotuinen palkinto, jota se jakaa tutkijalle tai tutkijaryhmälle tunnustuksena merkittävästä biologian tai biokemian perustutkimustyöstä. S. Gross Horwitzin testamentin ehtojen mukaan perustettiin palkinto, joka nimitettiin Louisa Gross Horwitz -palkinnoksi hänen äitinsä kunniaksi. Ensimmäinen palkinto myönnettiin vuonna 1967. Saatuaan Louisa Gross Horwitz -palkinnon 39 palkinnonsaajaa (53 %) on myöhemmin saanut joko Nobelin lääketieteen palkinnon (29) tai kemianpalkinnon (10).


title: Klaus Henrikinpoika Horn

text: Klaus Henrikinpoika Horn (), (eli noin 1440–1520) oli suomalainen laamanni ja valtaneuvos. Hän oli kahdesti naimisissa, joista avioliitoista hänelle syntyi neljä lasta. Klaus Henrikinpoika Hornin pojista Horn-suku jakautui Horn af Åminne ja Horn af Kanckas sukuhaaroihin. Hänen isänsä oli verovapauden saanut asemies Henrik Olavinpoika Horn.


title: Kyttä

text: Kyttä on suomalainen sukunimi. Puhekielessä sanalla saatetaan viitata poliisiin.


title: Krister Klaunpoika Horn (k. 1520)

text: Krister Klaunpoika Horn () (kuollut 1520), oli suomalainen linnanherra. Hän oli mukana neuvottelemassa rauhaa Novgorodin kanssa vuonna 1504. Hän oli linnanvoutina Raaseporin linnassa 1513–1515 ja Turun linnassa kuolemaansa saakka 1515–1520.


title: Krister Klaunpoika Horn (k. 1520)

text: Krister oli Klaus Henrikinpoika Hornin poika, ja hänen puolisonsa oli Ingeborg Siggesdotter Sparre af Rossvik ja heidän lapsiaan olivat Klaus Kristerinpoika Horn (1518–1566) ja Britta Kristerintytär (k. 1580). Kristeristä on katsottu alkaneen Horn af Åminnen suku.


title: Klaus Horn

text: Klaus Horn () voi tarkoittaa:Kolme laivaa on nimetty Klaus Kristerinpojan mukaan:


title: Al Jazeera

text: Al-Jazeera (, IPA: []) on televisioyhtiö, jonka päämaja sijaitsee Dohassa Qatarissa. Yhtiö aloitti lähetyksensä 1996 Al-Jazeera-nimellä arabiankielisenä uutis- ja ajankohtaiskanavana, jonka lähetykset näkyvät tv-satelliitin kautta. Al-Jazeera sai 150 miljoonaa Yhdysvaltain dollaria vastaavan alkupääomansa Qatarin emiiriltä Hamad ibn Khalifalta, joka edelleen rahoittaa yhtiötä. Al-Jazeeran englanninkielinen kanava näkyy 140 maassa, mukaan lukien Suomi.


title: Al Jazeera

text: Al-Jazeeran pääjohtaja on Wadah Khanfar. Yhtiöllä on myös mainostuloja.


title: Al Jazeera

text: Yhtiö on laajentanut tv-toimintaansa myös muihin aihealueisiin keskittyviin kanaviin ja internetpohjaisiin palveluihin. Arabiankielisen uutiskanavan lisäksi sen kanaviin kuuluu urheilukanava, politiikkakanava, lastenkanava, englanninkielinen uutiskanava ja dokumenttikanava.Al-Jazeeralla on merkittävä asema arabiankielisessä maailmassa, jossa monissa maissa tv-yhtiöiden uutisvälitys on hallituksen tiukassa valvonnassa.


title: Al Jazeera

text: Ennen kanavan toiminnan aloittamista Saudi-Arabia sulki maassa kaksi vuotta toimineen BBC World Servicen televisiokanavan. Monet entisistä BBC:n työntekijöistä saivat töitä Al-Jazeeralta, joka aloitti loppuvuodesta 1996.


title: Al Jazeera

text: Al-Jazeera sai kuuluisuutta länsimaissa vuonna 2001 julkaistuaan Osama bin Ladenin videoviestin. Sen uutisvirta sai Yhdysvaltain ja Britannian hallituksien esittämään vastalauseita myös 2003, jolloin kanava näytti kuvaa koalition kaatuneista ja vangituista sotilaista sekä kuolleista irakilaisista siviileistä.


title: Al Jazeera

text: Kanava aloitti englanninkielisen web-palvelun maaliskuussa 2003 ja englanninkielisen uutiskanavan 2006.


title: Al Jazeera

text: Al-Jazeeran toiminta on ajoittain kielletty ja sitä on vainottu Egyptissä, Kuwaitissa ja Jordaniassa, ja myös maltillinen palestiinalaishallinto on arvostellut sitä.


title: Al Jazeera

text: 13. marraskuuta 2001 Yhdysvaltain hyökätessä Afganistaniin ohjusisku tuhosi sen toimiston Kabulissa. Kanavan kameramies Sami al-Hajj vangittiin Afganistanissa, ja hänet vietiin Guantanamo Bayn vankileirille, jossa häntä pidettiin ilman syytteitä toukokuuhun 2008 asti.


title: Al Jazeera

text: Marraskuussa 2005 "Daily Mirror" julkaisi salaisen muistion, jonka mukaan George W. Bush harkitsi Al-Jazeeran Qatarin Dohassa sijaitsevan pääkonttorin pommittamista samaan aikaan, kun Yhdysvallat hyökkäsi Fallujaan. Marokko kielsi kanavan toiminnan lokakuussa 2010.


title: Al Jazeera

text: Tammikuussa 2011 alkaneiden Egyptin mielenosoitusten aikana Al-Jazeera raportoi tapahtumista, ja sen toimintaa häirittiin. Muiden ulkomaisten toimittajien lisäksi erityisesti Al-Jazeeran toimittajia on kohdeltu kovakouraisesti ja heitä on pidätetty. Al-Jazeera on jo aiemmin samassa kuussa ollut tärkeä informaatiokanava Tunisian kansannousun yhteydessä ja sieltä ympäri arabimaailma levinneessä kapinamielialassa. Kanavan arabiankielisen toimituksen on väitetty tukevan islamisteja, esimerkiksi Hamasia. Se itse sanoo, että ”sen on pidettävä silmät auki, jotta havaitsemme tapahtumat, jotka saattavat johtaa arabidiktaattorin kaatumiseen”, vaikkakaan se ei katso tehtäväkseen vapauttaa arabimaita sorrosta. Ranskalainen politiikan tutkija Claire Gabrielle Talon katsoo kirjassaan "Al-Jazeera" (2011), että kanava oli liian sitoutunut kansanousuihin eikä siten noudaattanut objektiivisuutta riittävästi verrattuna länsijournalismiin.


title: Al Jazeera

text: Kuitenkin Royal Television Society valitsi Al-Jazeeran englanninkielisen kanavan vuoden 2011 parhaaksi uutiskanavaksi, eritoten sen Arabikevään tapahtumien uutisoinnista. Samassa yhteydessä uutispalvelun sosiaalinen media "The Stream" voitti vuoden Innovative News Award -palkinnon. Kanavan lähi-idän uutisoinnin palkitsi myös Columbian yliopisto vuosittaisella journalismipalkinnollaan.


title: Al Jazeera

text: Vaikka länsiviestimet ovat New Yorkiin tehtyjen terrori-iskujen jälkeen toisinaan pitäneet Al-Jazeeraa Al-Qaidan äänitorvena, Al-Qaidan mukaan kanava suhtautuu siihen liian kriittisesti. Samoin israelilaiset pitävät sitä juutalaisvastaisena, mutta arabien mielestä se antaa Israelin näkemyksille legitiimin areenan.


title: Al Jazeera

text: Vuonna 2017 useat arabimaat Saudi-Arabian johdolla esittivät Qatarille sarjan vaatimuksia, joihin kuului mm. Al Jazeeran sulkeminen.


title: Fandango!

text: Fandango! on ZZ Top -yhtyeen vuonna 1975 julkaistu albumi. Sen sisällöstä puolet on live- ja puolet studiomateriaalia. Kappaleesta ”Tush” tuli hitti sen noustua Yhdysvalloissa listan sijalle 20. Kappaleesta onkin tullut klassikko ja sen on coveroinut moni yhtye.


title: Fandango!

text: Vuonna 2006 "Fandango!" julkaistiin uudelleen bonuskappalein varustettuna. Tällä julkaisulla käytettiin albumin alkuperäismiksausta.A-puoli (live)


title: Fandango!

text: B-puoli (studio)


title: Fandango!

text: Vuoden 2006 uusintapainoksen bonuskappaleet


title: Frans Sjöström

text:
Frans Anatolius Sjöström (3. heinäkuuta 1840 Turku – 1. elokuuta 1885 Rönnskär) oli suomalainen arkkitehti. Hänen isänsä oli kruununnimismies ja kehruuhuoneen tarkastaja F. W. Sjöström.
Sjöström opiskeli teknillisessä reaalikoulussa Turussa ja vuodesta 1861 Tukholman taideakatemiassa. Vuosina 1869-72 hän oleskeli valtioavun turvin ulkomailla. Sjöström työskenteli jonkin aikaa F. W. Scholanderin toimistossa. Vuodesta 1872 hän toimi opettajana Polyteknillisessä opistossa Helsingissä. Hänen tuotantonsa edustaa uusrenessanssityyliä. Hänen töihinsä kuuluvat muun muassa Helsingissä sijaitseva Teknillisen korkeakoulun entinen päärakennus Hietalahdentorilla, Kuopion kaupungintalo, Kiteen kirkko, Lapinlahden kirkko, Viipurin kansakoulu ja Turun Seurahuoneen muutos kaupungintaloksi.


title: Päivi Björkenheim

text: Päivi Tuulikki Björkenheim (s. 20. tammikuuta 1955 Hamina) on suomalainen taidemaalari.


title: Päivi Björkenheim

text: Björkenheim on opiskellut TAIKissa 1987–1988, Vapaassa taidekoulussa 1988–1992. Lisäksi hän on opiskellut Suomessa ja ulkomailla arkeologiaa, dramaturgiaa ja tiedotusoppia.


title: Päivi Björkenheim

text: Björkenheimin töitä oli ensi kerran esillä 1992. Hän pitänyt näyttelyitä Suomessa ja ulkomailla. Hän ollut Kuvataideakatemiassa tuntiopettajana sekä Vapaassa Taidekoulussa ensin maalauksen opettajana ja rehtorina 1995–1998.


title: Bahiantapakulo

text: Bahiantapakulo ("Eleoscytalopus psychopompus") on erittäin uhanalainen Bahian osavaltion rannikolla Brasiliassa elävä varpuslintu.


title: Bahiantapakulo

text: Bahiantapakulo on kooltaan noin 12 cm. Lajin vatsa ja rinta ovat väriltään valkoiset. Selän ja pään höyhenet ovat sinimustat. Siipien alapuolella on punaruskea alue. Bahiantapakulo muistuttaa valkorintatapakuloa ("Scytalopus indigoticus"), mutta eroaa siitä kylkensä perusteella.


title: Bahiantapakulo

text: Bahiantapakulon elintavoista ei tiedetä kovinkaan paljon. Löydetyt yksilöt elivät rannikkometsissä alle 50 metrin korkeudessa. Kannan suuruudeksi arvioidaan 50–250 yksilöä . Suurin uhka lajille on Bahian alueella käynnissä oleva voimakas metsänhakkuu.


title: Hietanen (täsmennyssivu)

text: Hietanen voi tarkoittaa:Listan henkilöt ovat suomalaisia.


title: Nikolai Skvortsov

text: Nikolai Valerjevitš Skvortsov (, s. 28. maaliskuuta 1984 Obninsk, Neuvostoliitto) on venäläinen perhosuimari.


title: Nikolai Skvortsov

text: Skvortsov teki läpimurtonsa vuonna 2004, jolloin hän saavutti Madridin pitkän radan EM-kilpailuista hopeaa 50 ja pronssia 100 metriltä. Hän edusti maataan myös Ateenan olympialaisissa, jossa hän sijoittui 200 metrillä seitsemänneksi. Indianapolisin lyhyen radan MM-kisoissa hän sai uransa ensimmäisen MM-mitalin, pronssia 4×100 metrin sekauintiviestissä. Vuoden päätteeksi hän voitti ensimmäisen arvokisakultansa 200 metrin perhosuinnissa Wienin lyhyen radan EM-kilpailuissa, ja oli lisäksi toinen 100 metrillä.


title: Nikolai Skvortsov

text: Skvortsov sijoittui Montrealin MM-kilpailuissa 2005 200 metrin perhosuinnissa viidenneksi. Saman vuoden Triesten lyhyen radan EM-kilpailuissa hän sai pronssia 200 metrin perhosuinnissa. Budapestin pitkän radan EM-kisoissa 2006 hän saavutti kultaa 4×100 metrin sekauinnissa sekä pronssia 100 ja 200 metrin perhosuinnissa. Saman vuoden Shanghain lyhyen radan MM-kisoissa hän sai pronssia 200 metrin perhosuinnissa ja Helsingin lyhyen radan EM-kilpailuissa pronssia 100 ja 200 metrin perhosuinneissa. Melbournen pitkän radan MM-kilpailuissa 2007 hän oli kolmas 200 metrin perhosuinnissa ja 4×100 metrin sekauinnissa sekä seitsemäs 100 metrin perhosuinnissa.


title: Nikolai Skvortsov

text: Vuonna 2008 Skvortsov sai Manchesterin lyhyen radan MM-kisoissa hopeaa 200 ja pronssia 100 metrin perhosuinnista. Muutamaa viikkoa aikaisemmin Eindhovenin pitkän radan EM-kisoissa hän sijoittui pronssille 200 metrillä ja sai kultaa 4×100 metrin sekauintiviestissä uituaan alkuerissä. Pekingin olympialaisissa hän oli 200 metrin perhosuinnissa kahdeksas. Hän voitti saman matkan lyhyen radan Euroopan-mestaruuden Rijekassa 2008, jossa oli lisäksi kolmas 100 metrin perhosuinnissa ja ui alkuerissä Venäjän hopeajoukkueessa sekauintiviestissä. Hän voitti 200 metrin perhosuinnin lyhyen radan Euroopan-mestaruuden myös Istanbulissa 2009.


title: Nikolai Skvortsov

text: Vuonna 2010 pitkän radan EM-kilpailut käytiin jälleen Budapestissa ja Skvortsov saavutti 200 metrin perhosuinnissa hopeaa ja ui alkuerissä Venäjän sekauintijoukkueessa, joka sai niin ikään hopeaa. Saman vuoden Eindhovenin lyhyen radan EM-kilpailuissa hän saavutti pronssia sekauintiviestissä. Szczecinin lyhyen radan EM-kilpailuissa 2011 hän sai hopeaa 200 metrin perhosuinnissa. Istanbulin lyhyen radan MM-kilpailuissa 2012 hän saavutti hopeaa 4×100 metrin sekauintiviestissä ja pronssia 200 metrin perhosuinnissa. Vuonna 2013 hän sijoittui 200 metrin perhosuinnissa kuudenneksi Barcelonan pitkän radan MM-kilpailuissa ja kolmanneksi Herningin lyhyen radan EM-kilpailuissa.


title: Kakinada

text: Kakinada (aiemmin Cocanada) on kaupunki Andhra Pradeshin osavaltiossa Intiassa. Se on Itä-Godavarin piirikunnan pääkaupunki. Vuonna 2011 kaupungissa oli 312 255 asukasta, ja sen suurkaupunkialueella 442 936 asukasta.


title: Kakinada

text: Kakinada sijaitsee rannikolla, ja sillä on pienen Hope Island -saaren suojaama luonnonsatama, joka houkutteli eurooppalaisia asettumaan alueelle. Myöhemmin kaupungille on rakennettu myös syväsatama.


title: Kakinada

text: Kakinadassa on runsaasti teollisuutta, esimerkiksi lannoite-, auto-, sokeri- ja terästeollisuutta, sekä öljynjalostamo. Kakinadaan suunnitellaan biodieselin tuotantolaitosta.


title: Kakinada

text: Kakinadaan suunniteltiin laivojen purkulaitosta vuonna 2005. Luonnonsuojelijat vastustivat suunnitelmaa, sillä vesi on matalaa, kalastus tärkeää ja laivanpurku vaarantaisi mangrovemetsät ja kilpikonnat.


title: Mikael Nouro

text: Mikael Nouro on suomalainen shakin kansainvälinen mestari. Nouro on helsinkiläinen filosofian maisteri. Hän opiskelee myös teologiaa. Hän pelannut Suomen shakkimaajoukkueessa usein.


title: Mikael Nouro

text: Nouro pitää shakkia kehittävänä pelinä, jota kannattaa opiskella jo sen hienon historian ja kulttuurinkin takia. Nouron mielestä nykyinen miettimisaikojen jatkuva lyhentäminen ei ole hyväksi shakille. Hänen mukaansa rauhallinen peli luo hyvän vastapainon nykyiselle kiireelle.


title: Allan Stanley

text: Allan Herbert Stanley (1. maaliskuuta 1926 Timmins, Ontario – 18. lokakuuta 2013 Bobcaygeon, Ontario) oli kanadalainen jääkiekkopuolustaja. Hän pelasi NHL-liigassa yli tuhat ottelua ja voitti neljästi Stanley Cupin. Hän aloitti NHL-uransa New York Rangersissa, jossa hän joutui kannattajien vihaamaksi. Rangersista Stanley siirtyi Chicago Black Hawksin ja Boston Bruinsin kautta Toronto Maple Leafsiin, jossa pelasi kaudet 1957–1968. Maple Leafsissa hän voitti neljästi NHL:n mestaruuden, ja tuona aikana hänet valittiin myös kolmesti . Stanley lopetti uransa keväällä 1969 Philadelphia Flyersissa, jossa hän pelasi viimeisen kautensa.


title: Allan Stanley

text: Stanley syntyi maaliskuussa 1926 Ontariossa, Timminsin kaupungissa. Hänen isänsä Bill oli kaupungin palopäällikkö ja setänsä Barney Stanley myöhemmin Hockey Hall of Fameen valittu jääkiekkoilija. Barney antoi nuorelle Allanille usein jääkiekkoneuvoja.


title: Allan Stanley

text: Urheilulla oli Timminsissä ja monissa muissa Kanadan kaivoskaupungeissa suuri merkitys vapaa-ajan virkistystoimintana. Kaivosten omistajat sponsoroivat usein urheiluseuroja ja jopa urheilusarjoja. Timminsläinen liikemies perusti kaupunkiin Holman Pluggersin, johon Stanleykin liittyi. Aluksi joukkue pelasi vain yksittäisiä pelejä, mutta pian se liittyi nuorisosarjaan. Pluggers yllätti kaudella 1942–1943, jolloin se voitti Ontarion provinssin mestaruuden. Kykyjenetsijät etsivät jo tuohon aikaan uusia lahjakkuuksia ympäri Kanadaa, mutta Ontarion koillisosat olivat vielä tutkimatonta seutua. Pluggersin pitkä ja lihaksikas puolustaja, Allan Stanley herätti kuitenkin useiden kykyjenetsijöiden huomion. Stanley ja useat Pluggersin pelaajat saivat kutsun NHL-seura Boston Bruinsin harjoitusleirille.


title: Allan Stanley

text: Leirin aikana Oshawa Generals kutsui Stanleyn pelaamaan joukkueeseensa. Bruinsin toimitusjohtaja Art Ross kieltäytyi kuitenkaan päästämästä Stanleytä pelaamaan Oshawa Generalsiin, Bruinsin kilpakumppani Toronto Maple Leafsin naapuriin.


title: Allan Stanley

text: Stanley teki 17-vuotiaana puoliammattilaissopimuksen Eastern Hockey Leaguen Boston Olympicsin kanssa. Hän teki heti kaudella 1943–1944 42 pistettä 40 ottelussa. Olympics voitti Yhdysvaltain amatöörimestaruuden, ja Stanley valittiin sarjan tähdistökentälliseen. Stanleystä tuli tähtipelaaja Olympicsissa. Stanley pelasi lopulta kolme kautta Olympicsissä, mutta Bruins lähetti vuonna 1946 hänen pelaajaoikeutensa AHL-seura Providence Redsille. Bruins oli Redsille velkaa aiemmasta pelaajakaupasta, ja Bruins joutui antamaan Redsille joko Stanleyn tai Bill Shillin.


title: Allan Stanley

text: Stanley pelasi Redsissä kolmella kaudella ja siirtyi kesken kauden 1948–1949 NHL-seura New York Rangersiin. Stanleyn otteet Redsissä kiinnittivät Rangersin toimitusjohtajan Frank Boucherin huomion, ja hän hankki Stanleyn Redsistä, joka sai kaupassa 70 000 dollaria sekä Ed Kullmanin ja Elwyn Morrisin.


title: Allan Stanley

text: Stanley pelasi hyvän tulokaskauden, ja hän sijoittui keväällä 1949 joukkuekaveri Pentti Lundin jälkeen toiseksi vuoden tulokas -äänestyksessä. Hyvän tulokaskauden ja ison siirtosumman takia Stanleystä odotettiin New Yorkissa paljon. Hän pelasikin luotettavasti, mutta hän joutui Rangers-kannattajien hampaisiin. Stanley kertoi haastatteluissa muun muassa välttävänsä hyökkäyksen aloittamista oman maalinsa takana, sillä silloin kannattajien huutelut ja buuaukset olivat yleensä pahimmillaan. Kuuden Rangers-kauden aikana joukkue ylsi pudotuspeleihin vain kerran. Keväällä 1950 Rangers hävisi Stanley Cup -finaalit Detroit Red Wingsille, ja Rangersin valmentajan Lynn Patrickin mukaan Stanley oli ollut viimeisen, mestaruuden ratkaisseen ottelun paras pelaaja. Stanley teki pudotuspelien aikana 7 pistettä 13 ottelussa.


title: Allan Stanley

text: Vaikka Rangersin toimitusjohtaja Frank Boucher arvosti Stanleyn taitoja, kannattajien vihamielisyys pakotti hänet lopulta lähettämään Stanleyn pois Rangersista. Rangers lähetti Stanleyn WHL-seura Vancouver Canucksiin kaudella 1953–1954. Rangers maksoi Stanleylle tuolta ajalta täyden NHL-palkan. Canucksissa Stanley pelasi vahvasti ja teki 36 pistettä 47 ottelussa. Rangers toi hänet takaisin seuraavaksi kaudeksi, koska joukkue halusi tuoda hänet esiin kaupankäyntiä varten. Stanley myytiin vuonna 1954 Chicago Black Hawksiin, joka sai kaupassa lisäksi Nick Mickoskin. Rangersiin siirtyivät Bill Gadsby ja Pete Conacher.


title: Allan Stanley

text: Stanley aloitti vahvasti Black Hawksissa ja teki kauden lopuissa 52 ottelussa 10 maalia ja yhteensä 25 tehopistettä. Seuraavalla kaudella hänen otteensa eivät olleet enää niin hyviä, ja Stanley Cup -mahdollisuutensa mennettänyt Black Hawks alkoi suunnitella hänen myymistään. Boston Bruins etsi puolustajaa ja hankki hänet Black Hawksista lopulta lähes ilmaiseksi.


title: Allan Stanley

text: Aiemmin Stanleytä Rangersissa valmentanut Lynn Patrick oli Bruinsin toimitusjohtaja ja uskoi Stanleyn auttavan joukkuetta. Stanley olikin tärkeä osa Bruinsin joukkuetta, mutta kaudella 1956–1957 hän loukkasi polvensa kuusi ottelua ennen runkosarjan päättymistä eikä pystynyt pelaamaan pudotuspeleissä. Bruinsin valmentajan Milt Schmidtin mukaan Montreal Canadiens voitti Stanley Cup -finaaleissa Bruinsin, koska Stanley puuttui heidän kokoonpanostaan. Bruins ylsi seuraavallakin kaudella finaaleihin ja hävisi uudestaan Canadiensille. Stanley pelasi tällä kertaa koko kauden, ja hänet valittiin Bruinsin parhaaksi pelaajaksi. Kauden jälkeen Bruins kuitenkin myi Stanleyn uudelleen, sillä Bruinsissa häntä alettiin pitää 32-vuotiaana liian vanhana. Stanley siirtyi Toronto Maple Leafsiin, josta Bruins sai vaihdossa Jim Morrisonin.


title: Allan Stanley

text: Maple Leafs hankki joukkueeseensa kaudeksi 1958–1959 useita veteraanipelaajia; Stanleyn lisäksi muun muassa Johnny Bowerin ja Bert Olmsteadin. Stanley pelasi Maple Leafsissa lopulta kymmenen kauden ajan pääsääntöisesti Tim Hortonin pakkiparina. Joukkue ylsi keväällä 1959 ja 1960 Stanley Cup -finaaleihin mutta hävisi molemmat ottelusarjat. Kaudella 1960–1961 Maple Leafs tippui jatkosta pudotuspelien ensimmäisellä kierroksella. Stanley valittiin sekä keväällä 1960 että 1961 .


title: Allan Stanley

text: Maple Leafs voitti kolme perättäistä Stanley Cupia vuosina 1962–1964. Menestyksen kulmakivinä olivat maalivahti Johnny Bower ja puolustajat Tim Horton ja Stanley. Maple Leafsin puolustus oli 1960-luvulla muutenkin NHL-historian parhaimmistoa, ja siihen kuuluivat Hortonin ja Stanleyn lisäksi Carl Brewer, Bobby Baun ja Marcel Provonost.


title: Allan Stanley

text: Stanley loukkasi polvensa kauden 1965–1966 lopulla. Vain pari viikkoa aikaisemmin Maple Leafsin valmentaja Punch Imlach oli kutsunut Stanleytä NHL:n parhaaksi puolustajaksi. Loukkaantumisesta huolimatta Stanley valittiin kauden päätteeksi NHL:n kakkostähdistökentälliseen. Lehdistö uskoi 40-vuotiaan jalkaongelmista kärsivän Stanleyn pelanneen uransa viimeisen pelin keväällä 1966. Stanley palasi kuitenkin Maple Leafsin kokoonpanoon kaudeksi 1966–1967. Stanley pelasi kauden aikana 66 ottelua Hortonin pakkiparina. Maple Leafs voitti keväällä Stanley Cupin, joka oli Stanleyn uran neljäs. Maple Leafsin joukkueen keski-ikä oli tuolloin peräti 31 vuotta, ja Stanley oli 41-vuotiaana joukkueen toiseksi vanhin pelaaja.


title: Allan Stanley

text: Neljännen Stanley Cupin jälkeen Stanley pelasi vielä yhden kauden Maple Leafsissa. Philadelphia Flyers hankki kesällä 1968 Stanleyn pelaajaoikeudet, ja hän pelasi uransa viimeisen kauden Flyersissä. Hän lopetti keväällä 1969. Stanley pelasi urallaan 1 244 NHL-ottelua, teki niissä 100 maalia ja antoi 333 maalisyöttöä. Pudotuspeleissä hän pelasi 109 ottelua ja teki niissä tehopisteet 6+33. Uransa jälkeen, vuonna 1981 Stanley valittiin Hockey Hall of Fameen.


title: Allan Stanley

text: Stanley muutti uransa jälkeen Ontarion Bobcaygeoniin ja omisti siellä lomakeskuksen ja veti jääkiekkokoulua. Hän kuoli Bobcaygeonissa 87-vuotiaana lokakuussa 2013.


title: Allan Stanley

text: Lähde:


title: Newcastlen yliopisto

text: Newcastlen yliopisto (Newcastle University) sijaitsee Newcastle upon Tynessä Koillis-Englannissa lähellä Skotlannin rajaa. Se on nykyisin yksi Englannin arvostetuimmista yliopistoista ja kuuluu Russell-ryhmään.


title: Newcastlen yliopisto

text: Newcastlen yliopisto perustettiin vuonna 1834 lääketieteellisenä oppilaitoksena, ja se kehittyi siitä Durhamin yliopiston osana ja itsenäistyi 1963. Vuonna 2000 se voitti Sunday Times-lehden "vuoden yliopisto" -palkinnon.


title: Newcastlen yliopisto

text: Yliopistossa on kolme tiedekuntaa: Humanististen ja sosiaalitieteiden tiedekunta, Lääketieteellinen tiedekunta, ja Luonnontieteiden, maataloustieteiden ja tekniikan tiedekunta. Lisäksi siellä toimii neljätoista tutkimuslaitosta, joista tunnetuimpia ovat genetiikkaan ja kantasolututkimukseen keskittyvät laitokset.


title: Newcastlen yliopisto

text: Newcastlen yliopistossa ovat opiskelleet tai toimineet tutkijoina muun muassa Australian entinen ulkoministeri Alexander Downer, Yhdysvaltain entinen sisäministeri Bruce Babbitt, Sierra Leonen ensimmäinen pääministeri Milton Margai, maahanmuuttoministeri Robert Goodwill, liberaalidemokraattien puolueenjohtaja Tim Farron, koomikko Rowan Atkinson, prinsessa Eugenie, suurrabbi Jonathan Sacks, Disneyn toimitusjohtaja Andy Bird, matemaatikko Lewis Fry Richardson, laulaja Bryan Ferry, näyttelijä Chris Vance, kitaristi Wilko Johnson, kirjailija Alastair Reynolds, sosiologi Tom Shakespeare ja arkkitehti Terry Farrell. Lisäksi ihmisoikeustaistelija Martin Luther King, Jr. on nimetty kunniatohtoriksi.


title: Kaissa

text: Kaissa on myyttinen traakialainen dryadi, jota kuvataan shakin jumalattareksi.


title: Kaissa

text: Kaissa esiintyi alun perin runossa nimeltä "Caïssa", jonka kirjoitti brittiläinen William Jones vuonna 1763.


title: Nils Asther

text: Nils Anton Alfild Asther (17. tammikuuta 1897 Kööpenhamina, Tanska – 13. lokakuuta 1981 Tukholma, Ruotsi) oli ruotsalainen näyttelijä. Hän syntyi Tanskassa, mutta muutti pian syntymänsä jälkeen ruotsalaisten vanhempiensa kanssa Malmöön, Ruotsiin.


title: Nils Asther

text: Ennen opiskeluaan Royal Dramatic Theater Schoolissa Tukholmassa Asther aloitti näyttelijän uransa Kööpenhaminassa. Hänen filmidebyyttinsä oli vuonna 1916 Mauritz Stillerin ohjaamassa elokuvassa "Vingarne". Asther muutti Hollywoodiin, Kaliforniaan vuonna 1927. Siellä hänen paikallisten mielestä eksoottinen ulkonäkonsä auttoi häntä saamaan romanttisia rooleja. Näissä elokuvissa esiintyi myös monia ajan tähtiä kuten Greta Garbo, Pola Negri ja Joan Crawford. Hänen Hollywood-uransa loppui vuonna 1934.


title: Nils Asther

text: Agentti sai puhuttua Astherille Englantiin pestin, joka kesti neljä vuotta. Hän kuitenkin palasi Hollywoodiin vielä vuonna 1938. Hänen Hollywood-uransa lähti laskuun ja Asther sai elantonsa muun muassa rekan ajamisesta. Nils Asther palasi Tukholmaan vuonna 1958. Viimeisinä vuosinaan hän vielä esiintyi harvakseltaan televisioissa ja muutamissa elokuvissa.


title: Nils Asther

text: Nils Asther oli naimisissa Vivian Duncanin kanssa ja heillä on yksi lapsi, Evelyn. Asther oli biseksuaali.


title: Sara Shane

text: Elaine Hollingsworth, o.s. Sterling, taiteilijanimeltään Sara Shane (s. 18. toukokuuta 1928) on yhdysvaltalainen näyttelijä ja malli. Hän esiintyi muiden muassa elokuvissa "Kuningas ja neljä kuningatarta" (1956) ja "Tarzanin suuri seikkailu" (1959), mutta tuli tutuksi myös televisiosta.


title: Sara Shane

text: Shane toimi mallina 14-vuotiaasta saakka.


title: Sara Shane

text: Shane keskeytti uransa jo 1960-luvulla. Hänestä tuli tunnettu terveellisten elämäntapojen puolestapuhuja.


title: Durhamin yliopisto

text: Durhamin yliopisto (, virallinen nimi "University of Durham") on Durhamin kaupungissa Koillis-Englannissa toimiva yliopisto. Se on perustettu vuonna 1832 ja yliopiston itsensä mukaan se on Englannin kolmanneksi vanhin yliopisto yli viisisataa vuotta vanhempien Oxfordin ja Cambridgen jälkeen.


title: Durhamin yliopisto

text: Oxfordin ja Cambridgen tavoin Durhamin yliopisto on järjestäytynyt collegeiksi. Sen opetus keskittyy kolmeen tiedekuntaan: Sosiaali- ja terveystieteiden tiedekuntaan, Taiteiden ja humanististen tieteiden tiedekuntaan sekä Luonnontieteelliseen tiedekuntaan.


title: Durhamin yliopisto

text: Yliopiston kansleri on kirjailija ja kolumnisti Bill Bryson.


title: Nippo Jisho

text: Nippo Jisho (日葡辞書) eli "Vocabvlario da Lingoa de Iapam" (nykyportugaliksi "Vocabulário da Língua do Japão") on vuonna 1603 Nagasakissa painettu japani–portugali-sanakirja. Nippo Jishon laativat portugalilaiset kirkonmiehet ja japanilaiset kristityt 1500-luvun lopulla. Nippo Jisho on ensimmäinen teos, jossa japanin kieltä on translitteroitu roomalaisille kirjaimille, tosin pitkälti latinan oikeinkirjoituksen mukaan.


title: Nippo Jisho

text: Nippo Jisho sisältää 32 293 hakusanaa japanista portugaliksi. Sanat ovat aakkosjärjestyksessä roomalaisin kirjaimin. Alkuperäisestä 1603 painoksesta on nykypäiviin säilynyt neljä kappaletta, mutta teoksesta on otettu vuosisatojen saatossa runsaasti uusintapainoksia. Teos käännettiin vuonna 1630 espanjaksi ja vuonna 1869 ranskaksi.


title: Nippo Jisho

text: Sanakirjan päätarkoitus oli olla tukena japanin puhutun kielen oppimiselle. Sanakirjassa on runsaasti täsmennyksiä, muiden muassa lasten kielestä, naisten kielestä, murresanastosta, eri seutujen puheesta, buddhalaisesta terminologiasta. Monille sanoille ei japanin kielessä ollut oikeinkirjoitusta tai kanji-merkkejä ennen niiden kirjaamista Nippo Jishoon. Sanakirjassa on myös informaatiota sanojen riimityksestä, ääntämyksestä, merkityksestä, käyttötarkoituksesta, kasvien ja eläinten nimiä, yleisiä sanontatapoja ja fraaseja, ja tapakulttuuria.


title: Nippo Jisho

text: Nippo Jisho on erityisen arvokas teos historiallisen fonetiikan tutkimuksen kannalta, sillä kanji-merkeistä ei voi suoraan päätellä niiden äänneasua, kun taas roomalaiset kirjaimet ovat pohjimmiltaan äännekirjoitusta, ja Nippo Jishossa sanat on kirjoitettu niin kuin ne äännettiin 1500-luvun lopulla. Nippo Jisho heijastaa suoraan 1500-luvun japanin ääntämystä, mikä poikkeaa suuresti nykyjapanista. Samoin sanakirja listaa runsaasti sanoja ja fraaseja, joilla on eri merkitys nykyjapanissa kuin 1500-luvulla, tai jotka ovat nykyjapanissa vanhentuneet. Esimerkiksi samurai tarkoittaa Nippo Jishossa aatelista, kun taas bushi on listattu tarkoittamaan soturia. Myös nykyjapanin tavut "ha, hi, fu, he ho" on translitteroitu "fa, fi, fu, fe, fo" - historiallisesti tiedetään, että japanin h-äänne on alun perin ollut soinniton f-äänne, joka on usein heikentynyt p:stä. Tavu "o" (を) on translitteroitu "vo", ja "e" (え) puolestaan "ye" - Tokion vanha nimi Edo on aikoinaan ääntynyt "jedo" ja samoin Japanin rahayksikön translitterointi "yen" (pro nykyjapanin "en") heijastaa vanhaa ääntämystä, joka hävisi 1800- ja 1900-luukujen vaihteessa.


title: Mikael Nyberg

text: Berndt Mikael Nyberg (7. helmikuuta 1871 Helsinki – 11. tammikuuta 1940 Äänekoski) oli suomalainen säveltäjä ja runoilija, joka sävelsi varsinkin hengellistä musiikkia.


title: Mikael Nyberg

text:
Nybergin vanhemmat olivat lehtori Berndt Axel Nyberg ja Aina Sofia Topelius. Hänen ensimmäinen puolisonsa 1894-1905 oli Ida Elisabeth Leinberg ja toinen vuodesta 1906 Esther Irene Leinberg.
Nyberg oli Sakari Topeliuksen tyttärenpoika ja muusikko Jukka Kuoppamäen isoäidin veli. Hänen serkkujaan olivat kansanrunoudentutkija Kaarle Krohn, säveltäjä, kirkkomuusikko ja musiikintutkija Ilmari Krohn ja kirjailija Helmi Krohn. Tultuaan ylioppilaaksi 1889 Nyberg opiskeli Helsingin musiikkiopistossa vuoteen 1893. Hän toimi Oulun tuomiokirkon urkurina 1894–1896 ja samaan aikaan Oulun ruotsalaisen lyseon ja tyttökoulun laulunopettajana, Rauman seminaarin laulun- ja soitonopettajana vuosina 1896–1898, Sortavalan seminaarin musiikin lehtorina vuosina 1898–1917 sekä Raja-Karjalan kansanopiston johtajana vuodesta 1920. Hän oli myös Sortavalan Evankelisen Seuran "Kaikille"-lehden toimittaja.


title: Mikael Nyberg

text: Jo opiskeluaikoinaan Nyberg keräsi kansansävelmiä Lounais- ja Keski-Suomesta. Hän sävelsi etenkin hengellisiä yksin- ja kuorolauluja, koulu- ja lastenlauluja, kantaatteja sekä alkusoittoja Suomen evankelisluterilaisen kirkon koraalikirjaan. Nykyisessä virsikirjassa on Nybergin säveltämä virsi numero 631, "Oi Herra, jos mä matkamies maan". Hän on myös kirjoittanut virren 342, "Niin ihanaa on ylistää", alkuperäiset ruotsinkieliset sanat, jotka Alpo Noponen suomensi. Lisäksi Nyberg on suomentanut eräitä muita, alkujaan ruotsinkielisiä virsiä Nyberg julkaisi vuonna 1890 kokoelman hengellisiä kansansävelmiä ("Kansan lahja kirkolle") yhdessä Ilmari Krohnin kanssa.


title: Mikael Nyberg

text: Nybergin sävellyksiä ovat muun muassa:


title: Mikael Nyberg

text: Nyberg toimitti muun muassa seuraavat teokset:


title: Mikael Nyberg

text: Runoja Nyberg kirjoitti sekä suomeksi että ruotsiksi.


title: Give It 2 Me

text: "Give It 2 Me" on yhdysvaltalaisen popartistin Madonnan toinen singlelohkaisu hänen yhdenneltätoista studioalbumiltaan "Hard Candyltä". Madonnan ja Pharrell Williamsin kirjoittama kappale julkaistiin singlenä 4. kesäkuuta 2008.


title: Alexis Denisof

text: Alexis Denisof (s. 25. helmikuuta 1966 Salisbury, Maryland) on yhdysvaltalainen näyttelijä, joka tunnetaan parhaiten roolistaan Wesley Wyndam-Prycena televisiosarjoissa "Buffy, vampyyrintappaja" sekä sen spin-offissa "Angel".


title: Alexis Denisof

text: Denisof syntyi Salisburyssa Marylandin osavaltiossa. Hänen isänpuoleiset isovanhempansa olivat neuvostoliittolaisia maahanmuuttajia. Hänen isoisänsä oli kotoisin Moskovan seudulta ja isoäitinsä Odessasta. Denisofin äidinpuoleinen suku taas oli lähtöisin Irlannista. Hänet on nimetty isänpuoleisen isoisänsä mukaan. Denisof kasvoi Seattlessa Washingtonin osavaltiossa. Kolmetoistavuotiaana hän kävi sisäoppilaitosta New Hampshiren osavaltiossa. Myöhemmin Denisof muutti Lontooseen ja opiskeli kolme vuotta London Academy of Music and Dramatic Artissa. Kaikkiaan kolmentoista Lontoon-vuoden jälkeen hän palasi Yhdysvaltoihin, missä hänellä oli aluksi vaikeuksia löytää töitä. Hänellä ei ollut varaa omaan asuntoon, joten hän asui vuoden verran näyttelijäystävänsä Mary Steenburgenin ja tämän aviomiehen Ted Dansonin luona.


title: Alexis Denisof

text: Denisof tunnetaan parhaiten roolistaan valvoja Wesley Wyndam-Prycena. Hänet nähtiin roolissa ensi kertaa vuonna 1999 televisiosarja "Buffy, vampyyrintappajan" kolmannen tuotantokauden jaksossa "Pahat tytöt". Hän oli mukana sarjassa sen kolmannen kauden loppuun saakka esiintyen yhteensä yhdeksässä jaksossa. Syksyllä 1999 "Buffysta" tehtiin spin-off "Angel". Myös Wesleyn hahmo päätettiin siirtää uuteen sarjaan. Denisofista tuli sarjan vakituinen näyttelijä sen ensimmäisen kauden kymmenennestä jaksosta eteenpäin. Hän oli mukana aina sarjan päättymiseen vuonna 2004 asti.


title: Alexis Denisof

text: Denisof on naimisissa entisen "Buffy"-kanssanäyttelijänsä Alyson Hanniganin kanssa. He tapasivat "Buffyn" kuvauksissa vuonna 1999, jolloin Hannigan pyysi Denisofia ulos. Denisof ei kuitenkaan suostunut, sillä hän ei halunnut tapailla työtoveriaan. Kun Denisof siirtyi näyttelemään "Buffyn" spin-offin "Angelin" puolelle, oli Hannigan jo alkanut tapailla toista miestä. Pari kuitenkin ystävystyi. Sittemmin he alkoivat seurustella ja menivät naimisiin vuonna 2003. Hannigan ja Denisof ovat Joss Whedonin pojan Ardenin kummivanhemmat. Maaliskuussa 2009 Hannigan synnytti Los Angelesissa pariskunnan ensimmäisen lapsen, tyttären. Toinen tytär syntyi toukokuussa 2012.


title: Ukkola

text: Ukkola on yksi Joensuun kylistä entisessä Enossa. Matkaa Uimaharjuun on 6 km, Enon keskustaan 22 kilometriä, Lieksaan 45 kilometriä ja Joensuuhun 55 kilometriä.


title: Ukkola

text: Asukkaita on noin 250. Suurimmillaan, Ukkolan sahan ollessa toiminnassa asukkaita oli jopa 700 henkilöä.


title: Ukkola

text: Kylässä on alakoulu, joka on kaksiopettajainen. Kyläläisten kokoontumispaikka on työväentalo. Ukkolassa toimii kylätoimikunta.


title: Ukkola

text: Kylässä on lisäksi vuosina 1926-2005 toiminut Ukkolan rautatieasema.


title: Ukkola

text: Ukkolan saha perustettiin vuonna 1926 pohjoiskarjalaisten talonpoikien osuustoimintainnostuksen seurauksena. Parhaimmillaan sahalla oli töissä lähes sata henkilöä. Sahan toiminta loppui vappuna vuonna 2004. Saha on ollut mm. Ukkola Oy:n (1944-) , Metsäliiton (1981-) ja yhtiöfuusioden jälkeen Metsä-Serlan (1986-) sekä Metsä Timberin (1995-) omistuksessa. Sahamiljöö on osittain suojeltu, mutta itse Ukkolan saharakennuksen suojelulle ei Museoviraston mielestä ole sen huonokuntoisuuden takia perusteita. Vanhan sahan paketointilaitos paloi maantasalle ja kuivaamorakennuksen ylinkerros tuhoutui palossa huhtikuussa 2011.


title: Northumbrian yliopisto

text: Northumbrian yliopisto on uudehko yliopisto, joka toimii Newcastle upon Tynessä Koillis-Englannissa lähellä Skotlannin rajaa. Se perustettiin vuonna 1969 nimellä Newcastlen ammattikorkeakoulu (Newcastle Polytechnic), ja sai yliopiston aseman vuonna 1992. Se voitti The Times -lehden yliopistoliitteen äänestyksen "paras uusi yliopisto" vuonna 2005.


title: Northumbrian yliopisto

text: Northumbrian yliopisto antaa opetusta yhdeksällä laitoksella. Näitä ovat


title: Raoul Walsh

text: Raoul Walsh (11. maaliskuuta 1887 New York, New York, Yhdysvallat – 31. joulukuuta 1980 Simi Valley, Kalifornia, Yhdysvallat) oli yhdysvaltalainen elokuvaohjaaja. Hän kuului Yhdysvaltain elokuva-akatemian perustajiin vuonna 1927.


title: Raoul Walsh

text: Walsh oli näyttelijä George Walshin veli. Raoul toimi itsekin varhaisella urallaan näyttelijänä (mm. "Kansakunnan synty", 1915).


title: Raoul Walsh

text: Walsh ohjasi uransa aikana noin 140 elokuvaa. Hänen tunnetuimpia elokuviaan ovat "Kuohuva 20-luku", "He ajavat öisin", "High Sierra" ja "Valkoinen hehku". Hän ohjasi myös monia elokuvia, joissa näytteli Errol Flynn.


title: Raoul Walsh

text: Walsh on palkittu tähdellä Hollywood Walk of Famella.


title: Raoul Walsh

text: 1900-luvun ensimmäisellä vuosikymmenellä Walsh toimi monenlaisissa hanttihommissa ympäri Pohjois-Amerikkaa ja muun muassa cowboyna Meksikossa. Hän aloitti näyttelemisen New Yorkissa ensin teatterissa ja sitten elokuvanäyttelijänä vuodesta 1910 lähtien. Hän muutti Hollywoodiin noin 1912 ja työskenteli D. W. Griffithin tuotantoyhtiössä. Ensin näyttelijänä ja sitten Griffithin apulaisohjaaja. Hän näytteli John Wilkes Boothia Griffthin "Kansakunnan synnyssä"1915.


title: Raoul Walsh

text: Walshin ensimmäinen pitkä elokuva oli "The Life of General Villa" 1914. Muita hänen 1910-luvun elokuviaan olivat muun muassa elokuvat "Carmen" (1915) ja "The Serpent" (1916), joissa näytteli Theda Bara.


title: Raoul Walsh

text: 1920-luvulla Walshin suurin menestys oli fantasiaelokuva "Bagdadin varas" (1924), jonka pääosassa oli uransa huipulla oleva Douglas Fairbanks. Walshin ensimmäinen äänielokuva oli "In Old Arizona" 1929. Elokuvan kuvausten aikana Walsh menetti oikean silmänsä. "In Old Arizonan" jälkeen seurasi 70 mm:n elokuvana kuvattu "Suuri lännen tie", jossa John Wayne näytteli ensimmäistä pääosaansa.


title: Raoul Walsh

text: 1930-luvun aikana ura alkoi taantua, eivätkä hänen ohjauksena enää olleet sellaisia menestyksiä kuin 1920-luvulla.


title: Raoul Walsh

text: Walshin ura lähti uuteen nousuun, kun hän solmi sopimuksen Warnerin kanssa 1939. Walsh työskenteli Warnerille vuoteen 1953 asti ja teki pari elokuvaa vuodessa. Warnerin vuosia voidaan pitää Walshin uran parhaimpina. Walsh oli noina vuosina yhtiön luotettavimpia ja tuottoisimpia ohjaajia.


title: Raoul Walsh

text: "Kuohuvaa 20-lukua" seurasivat film noiria enteilevät "He ajavat öisin" (1940) ja "High Sierra" (1941). Sodan aikana hän ohjasi toiminnallisia sotaelokuvia, kuten "Ilmojen seikkailijat" (1942) ja "Punatakkien sankari" (1943). Kummankin elokuvan pääosassa oli Errol Flynn, joka esiintyi pääosassa useissa Walshin elokuvista. Sodanjälkeisistä Warner-elokuvista merkittävin oli gangsterielokuvan klassikko "Valkoinen hehku" (1949).


title: Raoul Walsh

text: Warnerin jälkeen Walshin ura alkoi taantua, ja hän myös teki vähemmän elokuvia. Hänen viimeksi elokuvakseen jäi lännenelokuva "Urhojen linnake" 1964. Sen jälkeen Walsh lopetti elokuvien tekemisen näön heikkenemisen vuoksi.


title: Raoul Walsh

text: Walsh löydettiin ”uudelleen” 1950-luvulla, kun Cahiers du cinéma -lehden kriitikot alkoivat kehitellä auteur-teoriaa. He näkivät Walshin tuotannon temaattisesti yhtenäisenä kokonaisuutena ja nostivat hänet Hollywoodin mestariohjaajien joukkoon.


title: Jaakko Kalela

text: Jaakko Kalela (s. 24. tammikuuta 1944 Helsinki) on suomalainen virkamies ja suurlähettiläs. Hän työskenteli 33 vuotta tasavallan presidentin avustajana (ensin ulkopoliittisena neuvonantajana, myöhemmin kansliapäällikkönä) ja siirtyi vuonna 2005 Suomen suurlähettilääksi Tallinnaan.


title: Jaakko Kalela

text: Jaakko Kalelan isoisä oli pääministeri Aimo Cajander.


title: George Walsh

text: George Walsh (16. maaliskuuta 1889 – 13. kesäkuuta 1981) oli yhdysvaltalainen näyttelijä. Hänen uraansa kesti 1910-luvulta 1930-luvulle.


title: George Walsh

text: Walsh oli ohjaaja Raoul Walshin veli. Molemmat veljekset elivät yli 90-vuotiaiksi.


title: FC Emmen

text: FC Emmen on alankomaalainen jalkapalloseura, jonka kotikaupunkina on Emmen. Seura pelaa kaudella 2018–2019 Alankomaiden pääsarjassa Eredivisiessä historiansa ensimmäistä kertaa. Seuran kotistadionina toimii De Oude Meerdijk, joka oli käytössä myös nuorten MM-kilpailussa 2005.


title: FC Emmen

text: FC Emmen perustettiin vuonna 1925. Kun Alankomaissa perustettiin ammattilaisliiga, Emmen päätti jäädä amatööriseuraksi. Lopulta, vuonna 1985, FC Emmen siirtyi ammattilaisseuraksi. Seuran amatöörijoukkue jäi käyttämään nimeä FC Emmen, kun taas ammattilaisjoukkue vaihtoi nimekseen BVO Emmen (Betaald Voetbal Organisatie, jalkapallon ammattilaisorganisaatio). Vuonna 2005 myös ammattilaisseuran nimeksi palasi FC Emmen. Tähän oli kaksi syytä: ensinnäkin nimi FC Emmen kuvasi paremmin seuran historiaa, ja toisekseen Emmenin lähellä oli monia samalta kuulostavia nimiä, kuten PSV, RBC tai ADO.


title: FC Emmen

text: FC Emmen nousi ensimmäisen kerran Hollannin pääsarjaan Eredivisiehen keväällä 2018 Eerste divisien pudotuspelien kautta. Eerste divisiessä se on ollut parhaimmillaan toinen kausina 1995–1996 ja 2002–2003.


title: Kālidāsa

text: Kālidāsa (, ’Kalin palvelija’) oli intialainen runoilija, joka lienee elänyt vuoden 400 paikkeilla Gupta-valtakunnassa. Sanskritiksi kirjoittanutta Kālidāsaa on sanottu Intian klassisen kirjallisuuden merkittävimmäksi hahmoksi. Hänen tunnetuin teoksensa on "Śakuntalā"-näytelmä; toinen kuuluisa teos on runoelma "Meghadūta" (Pilvisanansaattaja). Hänen teoksensa perustuvat hindulaiseen mytologiaan.


title: Kālidāsa

text: Kālidāsan elämää ei juuri tunneta. On varmaa, että hän eli toisen Shunga-valtakunnan kuninkaan Agnimitran hallintokauden (noin 170 eaa.) ja vuoden 634 välillä. Agnimitra esiintyy hänen näytelmässään, ja vuoden 634 piirtokirjoitus ylistää hänen työtään. Toisessa Mandsaurista löydetyssä piirtokirjoituksessa vuodelta 473 jäljitellään hänen tyyliään, mutta häntä ei manita nimeltä. Monet tutkijat liittävät Kālidāsan Gupta-valtakuntaan ja sen hallitsijaan Chandragupta II:een, joka hallitsi noin vuosina 380–415. Tätä puoltaa hänen teostensa sivistynyt, aristokraattinen luonne.


title: Kālidāsa

text: Kālidāsan nimi tarkoittaa kirjaimellisesti ’Kalin palvelijaa’, mistä voidaan päätellä, että hän oli shaivisti eli Shivan seuraaja; Kali on Shivan puoliso. Hän lienee ollut bramiini eli pappi. Legendan mukaan hän olisi ollut yksi Ujjainin kuninkaan Vikramādityan ”yhdeksästä jalokivestä” eli hovimiehestä. Vikramāditya-nimeä käyttäneitä kuninkaita on kuitenkin useita. Srilankalaisen tarinan mukaan hän olisi kuollut saarella vuonna 517 valtaan nousseen Kumāradāsan hallintokaudella.


title: Kālidāsa

text: Kālidāsan kehityksestä kirjailijana ja henkilönä on vaikea päätellä mitään hänen teostensa perusteella, sillä ne eivät ole luonteeltaan henkilökohtaisia.


title: Kālidāsa

text: Kālidāsalle on attribuoitu varmasti kuusi teosta: kolme näytelmää, kaksi eeppistä runoa ja yksi lyyrinen runo. Toinen lyyrinen runo on todennäköisesti hänen käsialaansa.


title: Kālidāsa

text: "Abhijñānaśākuntalam" eli lyhyemmin "Śakuntalā" kertoo Dushyanta-kuninkaasta, joka rakastuu alempiarvoiseen Śakuntalā-tyttöön. He menevät naimisiin, mutta kohtalo puuttuu peliin. Kirouksen takia kuningas menettää osan muististaan, morsian hukkaa sormuksensa ja on vieläpä raskaana. Rakkaus voittaa ja tarina päättyy onnellisesti. Näytelmää pidetään yleensä Kālidāsan parhaana teoksena ja klassisen intialaisen kirjallisuuden merkittävimpänä klassikona. Se perustuu löyhästi "Mahābhārata"-eepoksen tarinaan.


title: Kālidāsa

text: "Mālavikāgnimitram" on koominen, leikkisä näytelmä, joka kertoo hovin lemmenseikkailuista. Kālidāsan näytelmistä ainoana siinä on mainittu tietoja, joita voidaan pitää historiallisina, ja niiden todenperäisyys onkin herättänyt keskustelua.


title: Kālidāsa

text: Myös "Vikramōrvaśīyam" perustuu legendaan, joka tunnetaan jo Veda-kirjallisuudesta. Se kertoo kuolevaisen rakkaudesta taivaalliseen nymfiin ("apsaraan").


title: Kālidāsa

text: Kālidāsan näytelmistä on säilynyt jälkipolville useita eri versioita; esimerkiksi "Śakuntalāsta" on löydetty bengalilainen, kashmirilainen, keski-intialainen ja eteläintialainen versio.


title: Kālidāsa

text: "Raghuvaṃśa" edustaa eeppistä "kāvya"-runoutta ja kertoo Rāma-jumalan sukuun liittyviä tarinoita. "Kumārasambhava" puolestaan käsittelee Pārvatīn ja Shivan rakkaustarinaa.


title: Kālidāsa

text: "Meghadūta" eli ”pilvisanansaattaja” on lyyrinen runo, joka kertoo maanpakoon lähetetystä vaurauden jumalasta, joka lähettää puolisolleen viestin pilven välityksellä. Samalla kuvaillaan intialaisia paikkoja ja maisemia, jotka pilvi ohittaa matkallaan.


title: Kālidāsa

text: Myös "Ṛtusaṃhāra"-runoteosta pidetään todennäköisesti Kālidāsan kirjoittamana. Se saattaa olla nuoruudentyö.


title: Kālidāsa

text: Kālidāsan näytelmiä saatettiin esittää Gupta-valtakunnan palatseihin rakennetuissa teattereissa, joissa työskenteli vakituisesti hovin palkkaamia näyttelijöitä ja tanssijoita. Katsojina saattoi ainakin aluksi olla myös tavallisia kansalaisia, ei vain hovin jäseniä ja papistoa. Näytelmiä voitiin nähdä merkittävien uskonnollisten juhlien sekä poliittisten ja kuninkaallisten tapahtumien aikaan.


title: Kālidāsa

text: Kālidāsan näytelmissä käytetäänkin sekä sanskritia, joka oli jo hänen aikaansa klassinen kieli, että kansan puhumia prakrit-kieliä. Sanskritia puhuvat näytelmissä hovi, papisto ja miespuoliset askeetikot, erilaisia prakrit-murteita naiset, pojat ja alempien kastien miehet. Koska prakrit-murteet kehittyivät jatkuvasti ja niistä tuli vaikeita ymmärtää, toisin kuin sanskrit, näytelmiin alettiin liittää sanskritinkielinen kommentaari ("chāyā" eli ”varjo”) ja lopulta niitä esitettiin vain sanskritiksi. Niinpä Kālidāsan näytelmistä tuli vähitellen vain sanskritia puhuvan eliitin kiinnostuksen kohde.


title: Kālidāsa

text: Kālidāsa tunnustetaan laajalti klassisen sanskritinkielisen kirjallisuuden merkittävimmäksi runoilijaksi ja näytelmäkirjailijaksi. Monien mielestä hän on Intian historian merkittävin kirjailija. Hänen kirjoitustyyliään pidetään sanskritinkielisen kirjallisuuden arkkityyppinä: sen nähdään heijastelevan sanskritille ja sanskritinkieliselle kultturille sisäsyntyisiä piirteitä. Hänen teoksensa kuuluvat hovikirjallisuuden perinteeseen, joka lienee syntynyt ehkä jopa tuhat vuotta hänen elämäänsä mutta jonka tuotoksia ei ole juuri säilynyt jälkipolville. Kālidāsa liitti varhaisemman vedalaisen uskonnollisen perinteen ajan uuteen, maallistuneempaan hindulaisuuteen.


title: Kālidāsa

text: Ensimmäisenä "Śakuntalā"-näytelmän englannin kielelle käänsi William Jones vuonna 1789. Käännöksensä esipuheessa hän kutsuu Kālidāsaa ”Intian Shakespeareksi”; näin syvä ihailu on eräänlainen huipentuma 1700-luvun loppupuolen kehitykselle, jossa lännessä löydettiin sanskritinkielinen kirjallisuus. Kālidāsan teokset innostivat monia eurooppalaisia kirjailijoita ja säveltäjiä, kuten Johann Wolfgang von Goethea ja Johann Gottfried von Herderiä. Ensimmäisen saksankielisen käännöksen laati Georg Forster jo vuonna 1791, ja Saksassa Kālidāsa saikin erityisen innostuneen vastaanoton. Vuonna 1830 Goethe kirjoitti näytelmän ranskaksi kääntäneelle Antoine-Léonard de Chézylle:


title: Kālidāsa

text: "Śakuntalā" onkin sittemmin käännetty kaikille merkittäville eurooppalaisille kielille. Sen sovittaminen eurooppalaiselle näyttämölle osoittautui kuitenkin vaikeaksi, eikä se ole löytänyt vielä paikkaansa länsimaisessa teatterikaanonissa.


title: Louis Le Prince

text: Louis Aimé Augustin Le Prince (28. elokuuta 1842 – 16. syyskuuta 1890 (katoamispäivä)) oli ranskalainen keksijä ja varhainen elokuvaohjaaja. Hän ohjasi maailman ensimmäiseksi elokuvaksi mainitun "Roundhay Garden Scenen" vuonna 1888.


title: Louis Le Prince

text: Metzissä syntyneellä Le Princellä oli myöhemmin myös Yhdysvaltain kansalaisuus.


title: Louis Le Prince

text: Le Prince katosi Ranskassa vuonna 1890. Tapaus jäi selvittämättä, vaikkakin hukkumista on myöhemmin epäilty.


title: John Fieandt

text: John Fieandt, on helsinkiläinen shakkimestari. Hän sai arvonimen vuoden 2008 keväällä, mutta oli ollut mestaritasoa jo useita vuosia. Vuoden 2007 shakin SM-liigassa hän teki 80-prosenttisen tuloksen.


title: John Fieandt

text: Fieandt oppi shakin isoäidiltään kuuden vuoden iässä, mutta varsinainen kiinnostus lajia kohtaan heräsi Paul Keresin kirjoittaman avausoppaan lukemisen myötä.


title: John Fieandt

text: Fieandt on työskennellyt myös erityisopettajana.


title: Joe Pichler

text: Joseph David Wolfgang ”Joe” Pichler (s. 14. helmikuuta 1987) oli yhdysvaltalainen entinen lapsinäyttelijä, joka katosi 18-vuotiaana tammikuussa 2006.


title: Joe Pichler

text: Pichler oli kotoisin Bremertonista, Washingtonin osavaltiosta. Hän esiintyi mainoksessa jo kuusivuotiaana ja 1990-luvun puolivälissä hän muutti Los Angelesiin. Hän esiintyi siellä muun muassa elokuvissa "The Fan – pelko iskee" (1996), "Varsity Blues – pelin säännöt" (1999) ja "Children on Their Birthdays" (2002), sekä Beethoven-sarjan elokuvissa "Beethovenin kolmas" (2000) ja "Beethovenin neljäs" (2001). Television puolella hän esiintyi esimerkiksi "Enkelin kosketuksessa". Vuonna 2002 Pichler palasi äitinsä kehotuksesta Bremertoniin ja valmistui high schoolista 2005. Läheisten mukaan hän oli aikeissa palata näyttelemisen pariin, jahka hänen hammasrautansa irrotettaisiin.


title: Joe Pichler

text: Pichler nähtiin viimeksi 5. tammikuuta 2006. Neljä päivää myöhemmin hänen autonsa löydettiin hylättynä, mutta etsinnöistä huolimatta häntä itseään ei löydetty. Autossa olleita papereita, joissa oli runoja ja muita synkähköjä kirjoituksia, pidettiin mahdollisesti itsemurhaan viittaavina, mutta varsinaista itsemurhaviestiä ei ollut.


title: Ami James

text: Ami James (6. huhtikuuta 1972, Israel) on amerikkalainen tatuoija ja potkunyrkkeilijä. Hän omistaa tatuointiliikkeen nimeltä "Love Hate Tattoos" Miami Beachilla yhdessä Chris Núñezin kanssa ja on ollut mukana TV-sarjoissa nimeltä "Miami Ink" sekä "NY Ink".


title: Arrows A23

text: Arrows A23 oli Mike Coughlanin ja Sergio Rinlandin suunnittelema Formula 1 -auto, jolla Arrows osallistui kauteen . Autoa ajoivat saksalainen Heinz-Harald Frentzen ja brasilialainen Enrique Bernoldi. Autossa oli Bridgestonen renkaat, Singlen jarrut ja se käytti Totalin, Elfin ja Finan poltto- ja voiteluaineita. Moottorina autossa oli Cosworthin V10.


title: Arrows A23

text: Autolla osallistuttiin kauden kahteentoista ensimmäiseen kilpailuun, ja niistä saavutettiin ainoastaan kaksi MM-pistettä. Arrows sijoittui valmistajien MM-sarjassa yhdenneksitoista. Kauden alkupuoliskolla Super Aguri käytti Arrows A23 runkoa SA05 nimisenä.


title: Budd Boetticher

text: Budd Boetticher, aiemmin "Oscar Boetticher Jr." (29. heinäkuuta 1916 – 29. marraskuuta 2001) oli yhdysvaltalainen elokuvaohjaaja ja -käsikirjoittaja. Hän oli vuonna 1952 ehdolla Oscar-palkinnon saajaksi.


title: Budd Boetticher

text: Boetticher saavutti arvostusta varsinkin länkkäreillään; hän voittikin Golden Boot -palkinnon vuonna 1990.


title: Randolph Scott

text: Randolph Scott (23. tammikuuta 1898 – 2. maaliskuuta 1987) oli yhdysvaltalainen näyttelijä. Hänellä on tähti Hollywood Walk of Famella.


title: Randolph Scott

text: Scott sai vuonna 1997 työstään lännenelokuvissa postuumin Golden Boot -palkinnon.


title: Randolph Scott

text: Lännenelokuvan huippuvuosina Scott teki yhdessä ohjaaja Budd Boetticherin ja käsikirjoittaja Burt Kennedyn kanssa joukon lännenelokuvia elokuvan "Seitsemän miestä jäljellä" menestyksen jälkeen.


title: Randolph Scott

text: Scott syntyi Virginiassa, mutta varttui Pohjois-Carolinassa. Hän oli ensimmäisen maailmansodan veteraani ja meni kahdesti naimisiin.


title: Imagismi

text: Imagismi oli 1900-luvun alussa alkanut runon tyylisuunta, jolle tyypillistä olivat mielikuvituksellisuus sekä selkeä ja terävä kielenkäyttö. Se muodostui Britanniassa runoilijaryhmäksi, joka vaikutti 1908–1917. Imagismi antoi runsaasti vaikutteita yhdysvaltalaiselle beat-runoudelle ja modernismille. Tunnettuja imagisteja olivat muun muassa Ezra Pound, T. E. Hulme ja Ford Madox Ford. Sen piiriin kuuluivat myös Hilda Doolittle, Richard Aldington, Frank Stuart Flint sekä yhdysvaltalainen Amy Lowell..


title: Imagismi

text: Imagismi syntyi T. E. Hulmen vuonna 1908 perustamassa Poets’ Clubissa. Ryhmän lehdessä julkaistuja Hulmen runoja ”Autumn” ja ”A City Sunset” on pidetty imagismin lähtölaukauksena. Tunnetuksi suuntauksen teki kuitenkin juuri Pound.


title: Imagismi

text: Imagismi hylkäsi mitallisuuden ja jälkiromantiikan tunnustuksellisuuden, ja runon perusyksikkö oli kuva (imago). Ezra Pound julkaisi imagismin ohjelman 1914 "Poetry"-lehdessä. Poundin julkaisema antologia "Des Imagistes" on kooste tyylisuunnan runoilijoiden tuotantoa.


title: Imagismi

text: Tyylisuunta antoi vaikutteita laajemmallekin kuin koulukunnan jäseniin. Esimerkiksi T. S. Eliot ja James Joyce on nimetty sen vaikutteita omaksuneiksi kirjailijoiksi. Venäjällä syntynyt runokoulukunta imaginismi on saattanut saada nimensä suuntaukselta.


title: Imagismi

text: Imagismiin sisältyi jo lähtökohtaisesti idän kuvallisen runokielen ihailu. Runoilija, Kaukoidän runouden suomentaja Pertti Nieminen on tunnistanut imagismin omaksi lähtökohdakseen.


title: Imagismi

text: Suomeen imagismi tuli vasta 1950-luvulla, ja sen etunenässä oli Pound-harrastaja Tuomas Anhava. Vaikutteet eivät kuitenkaan olleet niin merkittäviä, että tyyliä olisi noudatettu orjallisesti. Tyylisuuntaa on arvosteltu pysähtyneistä runokuvista, muun muassa Pentti Saarikoski on parodioinut sitä runossaan vuonna 1961.


title: Karen Steele

text: Karen Steele (20. maaliskuuta 1931 Honolulu, Havaiji – 12. maaliskuuta 1988 Kingman, Arizona) oli yhdysvaltalainen näyttelijä ja malli. Hän esiintyi uransa aikana yli 60 televisiosarjassa – kuten "Star Trekissä" vuonna 1966 – ja elokuvassa, kuten "Marty" (1955) ja "Lainsuojattoman jäljillä" (1959).


title: Karen Steele

text: Steele syntyi, varttui ja opiskeli Havaijilla. Hän avioitui "Maurice Boyd Rulandin" kanssa vuonna 1973. Liitto kesti aina Steelen kuolemaan saakka. Heillä ei ollut lapsia.


title: Mihail Tšigorin

text: Mihail Ivanovitš Tšigorin (; 12. marraskuuta 1850 Hatsina – 25. tammikuuta 1908 Lublin) oli ensimmäinen venäläinen shakin suurmestari. Hän vaikutti vahvasti venäläiseen shakinpeluuseen, mikä dominoi maailman kilpashakkia 1900-luvun loppupuolella.


title: Mihail Tšigorin

text: Tšigorin pelasi kaksi maailmanmestaruusottelua Wilhelm Steinitzia vastaan vuosina 1889 ja 1892 häviten molemmat ottelut.


title: Mihail Tšigorin

text: Tšigorinin mukaan on nimetty useita avauksia ja muunnelmia:


title: Anthony Quayle

text: Sir John Anthony Quayle CBE (7. syyskuuta 1913 – 20. lokakuuta 1989) oli brittiläinen näyttelijä ja elokuvaohjaaja. Hänet nähtiin muiden muassa "Navaronen tykeissä" (1961) ja "Arabian Lawrencessa" (1962).


title: Anthony Quayle

text: Quayle voitti Emmy-palkinnon vuonna 1975 ja oli lisäksi ehdolla muun muassa parhaan miessivuosan Oscar-palkinnon saajaksi 1970.


title: Anthony Quayle

text: Quayle kuoli 76-vuotiaana maksasyöpään Lontoossa.


title: Ali Muhsin al-Barwani

text: Ali Muhsin Al-Barwani (13. tammikuuta 1919 Kivikaupunki, Sansibar – 20. maaliskuuta 2006 Masqat, Oman) oli sansibarilainen arabipoliitikko ja diplomaatti, joka oli Sansibarin sulttaani Jamshid bin Abdullah Al Saidin ulkoministerinä ennen kuin Sansibar liitettiin Tansaniaan vuonna 1964.


title: Ali Muhsin al-Barwani

text: Kun sulttaanin hallitus syrjäytettiin vallasta Sansibarin vallankumouksen aikana tammikuussa vuonna 1964 Barwani vietiin pidätyskeskukseen Tansaniaan kunnes hänet vapautettiin vuonna 1971. Barwani lähti maanpakoon Keniaan pakolaisena. Maanpakolaisena Barwani muutti Kairoon ja sieltä takaisin Keniaan kunnes hän muutti Yhdistyneihin arabiemiirikunntiin. Dubaissa Barwani käänsi koraanin arabiasta swahiliksi josta hänet erityisemmin tunnetaan. Barwani on opiskellut Makeren yliopistossa Kampalassa, Ugandassa josta hän valmistui vuonna 1942.


title: Sheila

text: Annie Chancel, taiteilijanimeltään Sheila (s. 16. elokuuta 1945 Créteil, Val-de-Marne, Ranska) on ranskalainen laulaja. Hän aloitti uransa vuonna 1962. 1970-luvun lopulla Sheila otti käyttöön rinnakkaisen nimen Sheila & B. Devotion.


title: Carl Hamppe

text: Carl Hamppe (1814, Sveitsi – 17. toukokuuta 1876, Gersau, Schwyzin kantoni) oli sveitsiläis-itävaltalainen shakkimestari ja -teoreetikko.


title: Carl Hamppe

text: Hamppe syntyi Sveitsissä ja työskenteli valtion virkamiehenä Wienissä. Hän otteli Johan Löwenthalin kanssa 1846 häviten ottelun 4–5, Ernst Falkbeerin kanssa 1850 voittaen 16–15 ja Daniel Harrwitzin kanssa tuloksella 2–5 sekä myöhemmin ½-3½.


title: Carl Hamppe

text: Hamppe voitti kahdesti Wienin mestaruuden vuosina 1859 sekä 1860. Molemmilla kerroilla turnauksessa oli mukana Wilhelm Steinitz.


title: Carl Hamppe

text: Hamppen kuuluisin peli on hänen "kuolematon tasapelinsä" Philipp Meitnerin kanssa.


title: Carl Hamppe

text: Hamppen mukaan on nimetty kaksi Wieniläisen pelin muunnelmaa:


title: Fuldan piirikunta

text: Fuldan piirikunta () on koillisessa Hessenissä sijaitseva piirikunta. Sen keskus on Fuldan kaupunki. Piirikunnassa asuu hiukan yli 200 000 asukasta.


title: Fuldan piirikunta

text: Piirikuntaan kuuluu neljä kaupunkia ja 19 kuntaa.


title: Fuldan piirikunta

text: Kaupungit


title: Fuldan piirikunta

text: Kunnat


title: Felix Browder

text: Felix Earl Browder (31. heinäkuuta 1927 Moskova, Neuvostoliitto – 10. joulukuuta 2016 Princeton, New Jersey) oli yhdysvaltalainen matemaatikko. Hän oli poliitikko Earl Browderin poika ja matemaatikko William Browderin veli.


title: Felix Browder

text: Browder toimi American Mathematical Societyn puheenjohtajana vuosina 1999–2000. Hän istui Kansallisen tiedeakatemian jäsenenä vuodesta 1973 lähtien.


title: Felix Browder

text: Princetonin yliopistosta tohtorinarvonsa saanut Browder palkittiin vuonna 1999 Kansallisella tiedemitalilla.


title: Chessmetrics

text: Chessmetrics on järjestelmä, jolla mitataan shakinpelaajien vahvuutta. Sen on perustanut Jeff Sonas.


title: Chessmetrics

text: Chessmetrics ottaa painotetun keskiarvon pelaajan viimeisimmistä suorituksista. Se huomioi, kuinka vahvoja vastustajat ovat olleet ja kuinka kauan pelaajan viimeisimmästä ottelusta on kulunut. Pelien painotus laskee tasaisesti 100 %:sta nollaan, kun pelistä kulunut aika muuttuu nollasta vuorokaudesta kahteen vuoteen.


title: Chessmetrics

text: Chessmetricsin kannattajien mukaan se ei, toisin kuin ELO-järjestelmä, kärsi inflaatiosta ja deflaatiosta. Heidän mukaansa systeemillä voi myös arvioida luotettavasti myös menneiden aikojen pelaajien vahvuutta.


title: CD Logroñés

text: Club Deportivo Logroñés oli espanjalainen jalkapalloseura Logroñon kaupungista La Riojan alueelta. Se perustettiin vuonna 1940, ja sen edustusjoukkue pelasi parhaimmillaan yhdeksän kautta Espanjan korkeimmalla sarjatasolla Primera Divisiónissa.


title: CD Logroñés

text: Vanhin nykyisen seuran edeltäjä on vuonna 1910 perustettu Sociedad Deportiva Logroñesa, joka vaihtoi myöhemmin nimekseen Agrupación Deportiva del Gran Casino. Vuonna 1912 perustettiin Logroñés Recreation Club, jonka lopetettua toimintansa kymmenen vuotta myöhemmin syntyi Club Deportivo Logroño. Tämä seura toimi vuoteen 1935 asti, jonka jälkeen joukko pelaajia jatkoi nimen käyttämistä ystävyys- ja hyväntekeväisyysotteluissa vuosina 1935–1939. Vuonna 1939 perustettiin useita joukkueita, jotka lopulta yhdistyivät nykyiseksi seuraksi 30. toukokuuta 1940. Uusi seura otti käyttöön CD Logroñon tunnuksen ja punavalkomustat värit.


title: CD Logroñés

text: Espanjan korkeimmalla sarjatasolla Primera Divisiónissa CD Logroñés pelasi yhteensä yhdeksän kautta vuosina 1987–1995 ja 1996–1997. Paras sijoitus oli seitsemäs kaudelta 1989–1990. Se on lariojalaisseuroista ainoa, joka on pelannut korkeimmalla sarjatasolla. Tunnettuja CD Logroñésin entisiä pelaajia ovat muun muassa argentiinalainen Oscar Ruggeri, uruguaylainen Antonio Alzamendi, espanjalainen Julen Lopetegui ja venäläinen Oleg Salenko, jotka kuuluivat myös maajoukkueidensa kokoonpanoihin edustaessaan seuraa.


title: CD Logroñés

text: 2000-luvulla CD Logroñés ajautui talousvaikeuksiin, joiden vuoksi se pudotettiin kolmesti hallinnollisella päätöksellä alemmalle sarjatasolle huolimatta tyydyttävästä urheilullisesta menestyksestä. Seura suljettiin kesken kauden 2008–2009 Tercera Divisiónista pelaajien kieltäydyttyä pelaamasta maksamattomien saatavien vuoksi ja ennen kauden 2009–2010 alkua myös La Riojan aluesarjasta. Seuran kannattajat reagoivat tähän perustamalla kesäkuussa 2009 uuden seuran Sociedad Deportiva Logroñésin. Korkeimmalla sarjatasolla pelaava logroñolaisseura on kuitenkin Unión Deportiva Logroñés.


title: CD Logroñés

text: CD Logroñés pelasi kotiottelunsa arkkitehti Antonio Lamelan suunnittelemalla ja Logroñon kaupungin omistamalla Las Gaunasin stadionilla, jonka se jakoi sittemmin myös lakkautetun Logroñés Club de Fútbolin kanssa. Stadion otettiin käyttöön 28. helmikuuta 2002 ja sillä on noin 16 000 istumapaikkaa. Las Gaunasin vanha stadion, jolla seura pelasi vuosina 1940–2002, sijaitsi nykyisen stadionin lähettyvillä.


title: Teach Children to Worship Satan

text: Teach Children to Worship Satan on ruotsalaisen black metal -yhtye Dark Funeralin vuonna 2000 ilmestynyt EP-levy.


title: Roman Amoyan

text: Roman Amoyan (, s. 3. syyskuuta 1983 Jerevan) on armenialainen kreikkalais-roomalaisen tyylin painija, olympiamitalisti ja Euroopan mestari. Hän on saavuttanut aikuisten tasolla tärkeimmät saavutuksensa 55 kilon sarjassa vuosina 2003–2013 ja 59-kiloisissa vuodesta 2014.


title: Roman Amoyan

text: Amoyan saavutti 50 kilon sarjassa juniorien maailmanmestaruuden vuonna 2001 ja vuotta myöhemmin saman sarjan Euroopan mestaruuden junioreissa. Aikuisten arvokilpailuissa hän kilpaili ensimmäisen kerran Belgradin EM-kisoissa 2003, jossa hän saavutti heti mitalin voitettuaan hopeaa.


title: Roman Amoyan

text: Vuonna 2005 Amoyan saavutti EM-hopeaa Varnasta ja sijoittui yhdeksänneksi Budapestin MM-kilpailuissa. Seuraavana vuonna hän saavutti uransa ensimmäisen arvokisavoiton voittamalla Euroopan-mestaruuden Moskovassa: hän kukisti finaalissa bulgarialaisen Venelin Venkovin. Samana vuonna hän sijoittui samassa sarjassa MM-kilpailuissa kahdenneksitoista.


title: Roman Amoyan

text: Tampereen EM-kilpailuissa huhtikuussa 2008 Amoyan sai hopeaa. Pekingissä 2008 Amoyan voitti olympiapronssia kaadettuaan pronssiottelussa kuubalaisen Yagnier Hernándezin. Vilnan EM-kilpailuissa 2009 hän oli seitsemäs. Herningin MM-kilpailuissa 2009 hän sai hopeaa ja seuraavan vuoden Moskovan MM-kilpailuista pronssia. Dortmundin EM-kilpailuissa 2011 Amoyan otti uransa toisen arvokisavoiton. Istanbulin MM-kilpailuissa 2011 hän oli yhdeksäs. Budapestin MM-kilpailuissa 2013 hän sai pronssia.


title: Roman Amoyan

text: Amoyan sai ensimmäisen arvokisamitalinsa 59 kg:n painoluokassa oltuaan toinen Riian EM-kilpailuissa 2016.


title: William Browder

text: William Browder (s. 6. tammikuuta 1934) on yhdysvaltalainen matemaatikko. Hän on poliitikko Earl Browderin poika ja matemaatikko Felix Browderin veli.


title: William Browder

text: Browder valmistui Massachusetts Institute of Technologystä ja sai vuonna 1958 tohtorinarvon Princetonin yliopistosta. Hän on työskennellyt pitkään Princetonissa.


title: William Browder

text: Browder toimi American Mathematical Societyn puheenjohtajana vuosina 1989–1991. Hän on istunut Kansallisen tiedeakatemian jäsenenä vuodesta 1980 lähtien.


title: Seaboard Marine

text: Seaboard Marine on yhdysvaltalainen yritys, joka kuljettaa konttialuksillaan ja kuivalastialuksillaan tavaroita Yhdysvaltain, Karibianmeren, Väli-Amerikan ja Etelä-Amerikan välillä. Seaboard Marinen kotipaikka sijaitsee Floridan Miamissa. Yritys on perustettu vuonna 1983 ja se on siitä asti ollut Seaboard Corporationin kokonaan omistama tytäryhtiö. Seaboard Marinella on toimintaa lähes 40 satamassa yli 20 maassa. Esimerkiksi Miamin satamassa yrityksellä on miltei 70 aarin kokoinen yksityinen terminaali. Toukokuussa 2008 yrityksen aluskannan koko oli 49.


title: Jack Benny

text: Jack Benny (synt. Benjamin Kubelsky 14. helmikuuta 1894 Chicago, Illinois, Yhdysvallat – 26. joulukuuta 1974 Beverly Hills, Kalifornia, Yhdysvallat) oli amerikanjuutalainen koomikko ja näyttelijä.


title: Jack Benny

text: Benny aloitti koomikonuransa vaudeville-esiintyjänä. Kansallisesti tunnetuksi hahmoksi hän tuli viikoittaisen radio-ohjelmansa ansiosta. "The Jack Benny Program" oli radion kuunnelluimpia ohjelmia koko olemassaoloaikansa, eli vuodet 1932–1955.


title: Jack Benny

text: Oma televisio-ohjelmansa Bennyllä oli vuosina 1951–1964.


title: Jack Benny

text: Benny sai kaksi Emmy-palkintoa ja Golden Globe -palkinnon. Hänellä on tähti Hollywood Walk of Famella.


title: The Wildhearts

text: The Wildhearts on brittiläinen, vuonna 1989 Newcastlessa perustettu rockyhtye, joka on yhdistellyt musiikissaan vaikutteita laajalta rintamalta. Monet pääasiallisen laulunkirjoittajan Gingerin vaikutteet onkin nimetty yhtyeen kappaleessa "29 x The Pain". Yhtye on saavuttanut paljon huomiota musiikkinsa lisäksi myös ennalta-arvaamattomalla käytöksellään ja jäsentensä henkilökohtaisilla ongelmilla, jotka ovat johtaneet useisiin miehistönvaihdoksiin vuosien varrella. 1990-luvun puolivälissä yhtye aiheutti 2000 punnan vahingot riehuttuaan brittiläisen metallimusiikin erikoislehden "Kerrang!in" toimituksessa lehden julkaistua artikkelin, jossa väitettiin Gingerin estäneen muun yhtyeen työskentelyn levytysstudiossa.


title: The Wildhearts

text: Yhtye jäi tauolle vuonna 1997, mutta teki paluun vuonna 2001. Yhtyeen viimeisin studioalbumi on vuonna 2009 ilmestynyt "Chutzpah!". Tällä hetkellä (2010) yhtye on jälleen tauolla Gingerin soittaessa kitaraa Michael Monroen uudessa bändissä.


title: The Wildhearts

text: The Wildheartsin perusti Ginger vuonna 1989, kun hänet oli erotettu The Quireboys -yhtyeestä. Alun perin yhtyeen nimi kirjoitettiin muodossa The Wild Hearts. Alun perin Ginger oli yhtyeessä vain kitaristi, mutta vuonna 1991 hän otti myös laulajan tehtävät hoitaakseen muutaman epäonnistuneen laulajakokelaan jälkeen. Yhtye solmi levytyssopimuksen EastWest-levy-yhtiön kanssa, joka julkaisi yhtyeen ensimmäisen kokopitkän albumin "Earth Vs. The Wildhearts" vuonna 1993. Tätä oli edeltänyt edellisenä vuonna julkaistut kaksi EP:tä, "Mondo Akimbo a-Go-Go" ja "Don't Be Happy... Just Worry". "Earth Vs. The Wildhearts" yksi Britannian albumilistalla sijalle 46 ja levyltä julkaistu single "Suckerpunch" ylsi Top 40:een.


title: The Wildhearts

text: Debyyttialbumin levyttänyt kokoonpano (Ginger, C.J, rumpali Stidi sekä basisti Danny McCormack) alkoi hajota käsiin hieman debyytin julkaisun jälkeen. Ritch Battersby korvasi Stidin rummuissa vuoden 1994 alussa ja C.J erosi kesken kakkosalbumi "P.H.U.Q.":n äänitysten. Ennen kakkosalbumia yhtye julkaisi faniklubinsa kautta EP:n "Fishing For Luckies" (laajennettu versio EP:stä, "Fishing For More Luckies", julkaistiin seuraavana vuonna). Britannian listalla kuudennelle sijalle yltänyt "P.H.U.Q." julkaistiin toukokuussa 1995. Senseless Things -kitaristi Mark Keds valittiin uudeksi kitaristiksi C.J:n tilalle albumin julkaisun jälkeen, mutta hänet erotettiin vain muutaman viikon kuluttua hänen lähdettyään kiertueelle Japaniin entisen yhtyeensä kanssa. Loppuvuodesta 1995 kitaristiksi tuli Jef Streatfield.


title: The Wildhearts

text: Vuoden 1995 lopussa yhtyeen ja EastWestin tiet erosivat ja The Wildhearts perusti oman levy-yhtiönsä nimeltään Round Records. Seuraava studioalbumi, vuonna 1997 julkaistu, "Endless Nameless" ilmestyi kuitenkin Mushroom Recordsin kautta. Äänimaailmaltaan varsin kaoottinen albumi jakoi vahvasti mielipiteet joidenkin pitäessä sitä mestariteoksena, toisten mielestä kyseessä oli täydellinen vikatikki. Yhtyeen ja varsinkin basisti Danny McCormackin henkilökohtaiset ongelmat saivat Gingerin lopulta hajottamaan yhtyeen loppuvuodesta 1997 ennen suunniteltua Britannian kiertuetta.


title: The Wildhearts

text: Vuonna 2001 yhtye palasi lavoille "Earth Vs. The Wildhearts" -albumin aikaisella kokoonpanolla. Danny McCormackin henkilökohtaiset ongelmat kuitenkin jatkuivat, comeback-kiertueella yhtye joutui turvautumaan lämmittelybändi AntiProductin basistiin Toshiin, kun McCormack ei ollut esiintymiskunnossa. Samoin vuoden 2003 studioalbumilla "The Wildhearts Must Be Destroyed" Ginger soitti kaikki basso-osuudet McCormackin ollessa katkaisuhoidossa.


title: The Wildhearts

text: Vuoden 2005 alussa yhtye jäi jälleen tauolle, kokoontuakseen vain saman vuoden syyskuussa esiintyäkseen Scarborough Castlessa. Konsertti julkaistiin myöhemmin DVD:nä. Joulukuussa 2006 yhtye aktivoitui uudelleen. Basson varteen Gingerin, C.J:n ja Battersbyn seuraksi valikoitui Amen-yhtyeessä aikaisemmin vaikuttanut Scott Sorry. Tämä kokoonpano nauhoitti huhtikuussa 2007 julkaistun albumin "The Wildhearts".


title: Viron kylmä sota

text: Viron kylmä sota on suomalaisen freelance-toimittajan Leena Hietasen pamfletti, joka aiheutti keväällä 2008 kohun Suomessa ja Virossa.


title: Viron kylmä sota

text: Kirjan pääaiheena on Viron ilman kansalaisoikeuksia jäänyt venäläisvähemmistö. Vaikka Viro lupasi huolehtia vähemmistöjen oikeuksista jo ennen Euroopan unioniin liittymistä, maassa eli yhä vuoden 2008 keväällä yli 100 000 venäläistä ilman kansalaisuutta.


title: Viron kylmä sota

text: Hietasen mukaan Viron hallitus toimii harkitusti, koska se suhtautuu vähemmistöönsä kuten Israel palestiinalaisiin ja Etelä-Afrikan apartheidhallitus mustiin. Virolla on matkaa demokratiaan, koska kansallinen enemmistö johtaa maata yksipuolisesti.


title: Viron kylmä sota

text: Venäläisten sortamista hallitus perustelee Hietasen mukaan "miehitysmyytillä". Hietanen ei hyväksy Viron Neuvostoliiton-kauden nimittämistä miehitykseksi.


title: Viron kylmä sota

text: Kirjassa myös selitetään sitä, miksi Venäjän federaatio asetti Virolle ennen sen liittymistä Euroopan unioniin 100 % korkeammat tullit kuin esimerkiksi Suomelle. Hietasen mukaan syynä on se, että virolaiset presidentti Lennart Meren johdolla pyrkivät saamaan Viron ortodoksisen kirkon kiinteistöt sen pääasiassa venäjänkielisilta seurakunnilta, missä myös Suomen ortodoksisen kirkon johto toimi tukena ryhtymällä johtamaan kilpailevaa virolaista kansallismielistä "pöytälaatikkokirkkoa".


title: Viron kylmä sota

text: Pamfletti on saanut osakseen runsaasti kritiikkiä Virossa ja Suomessa. Virolaisen poliitikon Mart Nuttin mukaan teos edustaa Venäjän näkemystä. . Virolaissuomalainen kirjailija Sofi Oksanen on verrannut pamfletin väitteitä Viron miehityksen kieltämisestä holokaustin kieltämiseen .


title: Hünfeld

text: Hünfeld on kaupunki koillisessa Hessenissä. Se sijaitsee noin 15 kilometriä luoteeseen piirikuntansa keskuksesta Fuldasta. Asukkaita on noin 16 300 (2016). Ensimmäiset kirjalliset maininnat kaupungista ovat vuodelta 781.


title: Hünfeld

text: Hünfeld on tietotekniikka-alan pioneerin Konrad Zusen kuolinpaikka. Kaupunki mainostaakin itseään maininnalla Konrad Zusen kaupunki.


title: Challenge of the GoBots

text: Challenge of the GoBots on yhdysvaltalainen Hanna-Barberan tuottama animaatiosarja, joka perustuu Tonkan julkaisemaan GoBots lelusarjaan. Sarjasta tuotettiin yhteensä 66 jaksoa, jotka esitettiin Yhdysvalloissa vuoden 1984 aikana. Gobotseja on usein sanottu Transformers kopioksi, mutta todellisuudessa Gobotsit tulivat ennen Transformersia.


title: Challenge of the GoBots

text: Sarjasta julkaistiin myös elokuva vuonna 1986.


title: Challenge of the GoBots

text: Sarjassa keskitytään muuntautuviin robotteihin, jotka ovat kotoisin Gobotron planeetalta. Se muistuttaa hyvin paljon The Transformers -sarjaa. Challenge of the GoBotsissa hyviä Guardianseja (vartijat) johtaa Leader-1. Hänellä on apunaan muun muassa Turbo ja Scooter. Heitä vastaan taistelevat The Renegades (kapinalliset), joita johtaa Cy-Kill, apunaan Crasher ja Cop-Tur. Robotit käyttivät useimmiten aseinaan laserpohjaisia aseita, joita he yleensä ampuivat nyrkeistään. Sarjassa on myös mukana ihmishahmoja.


title: Richard Lerner

text: Richard A. Lerner (s. 28. elokuuta 1938) on yhdysvaltalainen kemisti. Hän voitti vuonna 1994 Wolfin palkinnon.


title: Richard Lerner

text: Lerner on istunut Kansallisen tiedeakatemian jäsenenä vuodesta 1991. Hän johtaa Scrippsin tutkimusinstituuttia (The Scripps Research Institute).


title: Agnolo Gaddi

text: Agnolo Gaddi (n. 1350 – 16. lokakuuta 1396) oli italialainen taidemaalari. Hän kuului myöhäiskeskiajan/varhaisrenessanssin kuuluisaan taiteilijasukuun; isä oli taidemaalari Taddeo Gaddi ja isoisä Gaddo Gaddi. Hän oli viimeinen suurista firenzeläismaalareista, ja hänen töissään näkyy selvästi Agnolo Gaddin isän opettajan Giotto di Bondonen vaikutus.


title: Agnolo Gaddi

text: Agnolo Gaddin taiteellinen ura alkoi freskoilla, jotka hän maalasi Roomaan veljensä kanssa paavi Urbanus V:n tilauksesta. Hänen tunnetuimmat työnsä ovat Firenzeen Pyhän ristin basilikaan (" Basilica di Santa Croce") maalatut freskot. Samassa kirkossa on myös hänen isänsä ja Giotton töitä. Giorgio Vasari kirjoitti Gaddista elämäkertakokoelmassaan.


title: Gaddo Gaddi

text: Gaddo Gaddi (n. 1260 – n. 1333) oli italialainen taidemaalari ja mosaikisti. Hän vaikutti ensin Firenzessä, mistä hänet kutsuttiin Roomaan viimeistelemään kesken jääneitä mosaiikkeja. Myöhemmin hän palasi Toscanaan.


title: Gaddo Gaddi

text: Gaddilta itseltään on säilynyt vain vähän teoksia. Santa Maria Maggioren kirkon julkisivussa on edelleen jäljellä suuri mosaikkityö.


title: Gaddo Gaddi

text: Gaddo Gaddi oli Taddeo Gaddin isä ja Agnolo Gaddin isoisä.


title: Lippo Memmi

text: Lippo Memmi (noin 1291 Siena – 1356 Siena) oli italialainen taidemaalari. Hän oli Simone Martinin lanko, oppilas ja yhteistyökumppani. Pyhimystä Martinin teoksen "Bebådelse"-kohtauksessa vuodelta 1333 pidetään Memmin työnä. Memmi maalasi freskoja San Gimignanossa ja piirsi upean kellotornin "Torre del Mangiaan" Sienaan.


title: Bonar Colleano

text: Bonar Colleano (14. maaliskuuta 1924 – 18. elokuuta 1958) oli yhdysvaltalaissyntyinen, Britanniaan asettunut näyttelijä. Hän menestyi uransa aikana niin näyttämöllä kuin elokuvissakin.


title: Bonar Colleano

text: Colleano oli kahdesti naimisissa. Puolisot, Tamera Lees ja Susan Shaw, olivat itsekin näyttelijöitä. Myös vuonna 1955 syntynyt poika Mark menestyi kyseisellä alalla.


title: Bonar Colleano

text: Colleano kuoli liikenneonnettomuudessa.


title: Jacques Sernas

text: Jurgis Šernas, paremmin tunnettu ranskalaisella nimellään "Jacques Sernas" (30. heinäkuuta 1925 – 3. heinäkuuta 2015) oli liettualaissyntyinen, ranskalaistunut näyttelijä. Hän esiintyi esimerkiksi elokuvassa "Troijan Helena" (1956).


title: Jacques Sernas

text: Sernas syntyi Kaunasissa, Liettuassa; hänen isänsä Jokūbas Šernas oli yksi Liettuan itsenäisyysjulistuksen allekirjoittajista. Hän kasvoi Ranskassa ja joutui toisessa maailmansodassa saksalaisten vangitsemaksi.


title: Jacques Sernas

text: Debyyttinsä vuonna 1947 tehnyt Sernas jatkoi uraansa 2000-luvulle saakka.


title: Osmo Valtonen

text: Osmo Kalervo Valtonen (30. tammikuuta 1929 Kuusankoski – 3. toukokuuta 2002 Espoo) oli suomalainen taiteilija, joka tunnetaan parhaiten kineettisistä taiteesta eli liikkuvista taideteoksistaan.


title: Osmo Valtonen

text: Valtonen opiskeli Yhteiskunnallisessa korkeakoulussa 1946–1948 ja 1951–1955 sekä Taideteollisessa ammattikoulussa 1955–1958, toimien samalla mainosmiehenä. Vuodesta 1972 Valtonen toimi "Dimensio"-ryhmässä, jota hän oli myös perustamassa. Valtonen oli sen puheenjohtaja vuosina 1976–1979. Ryhmä keskittyi kineettiseen taiteeseen, jonka keskiössä on liikkeen tutkiminen optisesti ja mekaanisesti.


title: Osmo Valtonen

text: Valtosen ensimmäinen julkinen teos oli Puotilan vanhainkotiin 1972 valmistunut akryylisauvoista tehty valoreliefi "Elämä". Valtosen tuotannosta suosittuja ovat olleet myös hiekkapiirturiteokset, jollainen oli esillä muun muassa Tiedekeskus Heurekan ulkopuistossa vuonna 2007. Hän on tehnyt myös laservaloteoksia. EMMA-taidemuseossa on varsin laaja taidekokoelma Valtosen teoksia ja Oulun taidemuseossa sijaitsee taiteilijan valoteos "Tuli-maa-ilma" (1988). Helsingissä Valtiokonttorin toimitalon aulassa on Valtosen suurikokoinen mobile-teos.


title: Osmo Valtonen

text: Valtonen sai pohjoismaisen Prinssi Eugenin mitalin vuonna 1998.


title: Paul Müller

text: Paul Müller (s. 1. maaliskuuta 1923) on sveitsiläinen näyttelijä. Hän on esiintynyt muiden muassa Jesús Francon espanjalaisissa elokuvissa sekä Riccardo Fredan "I vampirissa" (1957).


title: Paul Müller

text: Müller on jatkanut uraansa 1940-luvulta 2000-luvulle saakka.


title: Salamis Lines

text: Salamis Lines on kyproslainen varustamo. Yritys on osa Salamis Organisationia. Salamis Linesin päätoimisto sijaitsee Limassolissa. Yrityksen kaksi ro-ro-alusta "Notos" ja "Pontos" liikennöivät itäisellä Välimerellä reitillä Pireus–Limassol–Haifa. Toisinaan alukset vierailevat myös Rodoksen saarella ja Egyptin Aleksandriassa.


title: Tinto Brass

text: Giovanni "Tinto" Brass (s. 26. maaliskuuta 1933) on italialainen elokuvaohjaaja, joka on tullut tunnetuksi eroottissävytteisistä elokuvistaan. Hän oli vuonna 1970 ehdolla Kultaisen karhun saajaksi Berliinin elokuvajuhlilla. Brass oli tuomariston jäsen Berliinin elokuvajuhlilla vuonna 1972.


title: Tinto Brass

text: Brassin teosten joukossa ovat muiden muassa seuraavat elokuvat:


title: Debora Caprioglio

text: Debora Caprioglio (s. 3. toukokuuta 1968 Mestre) on italialainen näyttelijä, joka on esiintynyt muun muassa Tinto Brassin elokuvassa "Kullanmuru" ("Paprika", 1991). Hän oli 1980-luvun lopussa kihloissa näyttelijä Klaus Kinskin kanssa.


title: David S. Goyer

text: David Samuel Goyer (s. 22. joulukuuta 1965 Ann Arbor, Michigan, Yhdysvallat) on yhdysvaltalainen sarjakuvantekijä sekä Saturn-palkittu elokuvakäsikirjoittaja, -ohjaaja ja -tuottaja. Hänet tunnetaan muun muassa elokuvista "Blade" ja "Batman Begins".


title: David S. Goyer

text: Goyer kasvoi Michiganissa, jossa hän myös opiskeli Huron High Schoolissa ja myöhemmin Etelä-Kalifornian yliopistossa, josta Goyer valmistui vuonna 1988 elokuva- ja televisioalalle.


title: Nina Soldano

text: Nina Soldano (s. 26. maaliskuuta 1963) on italialainen näyttelijä. Hän on esiintynyt esimerkiksi Tonino Riccin elokuvassa "Saalistajien yö" ("La notte della squali", 1987) ja Tinto Brassin elokuvassa "Kullanmuru" ("Paprika", 1991) sekä televisiosarjoissa.


title: Valtonen

text: Valtonen on suomalainen sukunimi, joka esiintyy myös kirjoitusasussa "Waltonen". Tunnettuja Valtosia ja Waltosia ovat:


title: Heinz Wossipiwo

text: Heinz Wossipiwo (s. 25. tammikuuta 1951) on entinen itä-saksalainen mäkihyppääjä.


title: Heinz Wossipiwo

text: Wossipiwon uran kirkkain saavutus on suurmäen MM-hopea Falunista 1974. Hän hävisi kilpailun voittaneelle maanmiehelleen Hans-Georg Aschenbachille 17,1 pistettä - pronssia sai Rudolf Höhnl. Kahta vuotta aikaisemmin hän saavutti Walter Steinerin jälkeen ensimmäisisistä lentomäen MM-kilpailuista hopeaa.


title: Tonino Ricci

text: Teodoro ”Tonino” Ricci (23. lokakuuta 1927 Rooma – 9. maaliskuuta 2014 Rooma) oli italialainen elokuvaohjaaja ja -käsikirjoittaja. Hänen töidensä joukossa ovat "Bermudan kolmion salaisuus" (1979), "Codename Rush" (1983), "Tuhon päivät" (1986) ja "Saalistajien yö" (1987).


title: Tonino Ricci

text: Ricci käytti muutaman elokuvan yhteydessä anglisoitua taiteilijanimeä Anthony Richmond.


title: Koiratanssi

text: Koiratanssi on koiran kanssa musiikin tahdissa suoritettu tottelevaisuusohjelma. Se on liikkeiltään ja muodoiltaan vapaata.


title: Koiratanssi

text: Koiratanssi kehittyi 1990-luvulla Englannissa, Yhdysvalloissa ja Kanadassa. Suomessa se on uusi laji, mutta sen suosio on kasvanut voimakkaasti viime aikoina.


title: Koiratanssi

text: Koiratanssi on usein showmaista, ja sitä onkin esitetty esimerkiksi Hurtta ja stara -ohjelman finaalissa. Myös Helsingin juhlaviikoilla 2007 oli koiratanssiopetusta.


title: Koiratanssi

text: USA:ssa lajilla on kaksi suurta järjestöä:


title: Gavin Newsom

text: Gavin Christopher Newsom (s. 10. lokakuuta 1967) on yhdysvaltalainen demokraattisen puolueen poliitikko, joka valittiin Kalifornian kuvernööriksi marraskuun 2018 vaaleissa. Newson toimi Kalifornian varakuvernöörinä vuosina 2011–2019. Tähän tehtävään hänet valittiin marraskuussa 2010, jolloin hän voitti vaaleissa republikaani Abel Maldonadon. Ennen varakuvernöörin tehtävää Newsom toimi San Franciscon pormestarina. Hänet valittiin pormestariksi vuoden 2003 vaaleissa, jolloin hänestä tuli San Franciscon nuorin pormestari sataan vuoteen.


title: Gavin Newsom

text: Newsom on ollut vuodesta 2008 naimisissa näyttelijä Jennifer Siebelin kanssa, jonka kanssa hänellä on kaksi lasta, vuonna 2009 syntynyt tytär ja vuonna 2011 syntynyt poika. Hän oli aiemmin naimisissa Kimberly Guilfoylen kanssa vuodesta 2001 vuoteen 2006.


title: Pietro Tordi

text: Pietro Tordi (s. 12. heinäkuuta 1906 – 1990) on italialainen näyttelijä. Hänellä on ollut rooli esimerkiksi Pietro Germin elokuvassa "Avioero italialaiseen tapaan" ("Divorzio all'italiana", 1961), jossa hän esitti asianajaja De Marzia.


title: Veden äärelle

text: Veden äärelle on suomalaisen metalliyhtye Saran viides studioalbumi, joka julkaistiin 21. toukokuuta 2008. Levyn ensimmäisestä singlestä ”Laine kerrallaan (maa oli tuolla jossain kun päivät muuttuivat vuosiksi)” sekä kappaleesta "Rauhan aika" on kuvattu myös musiikkivideo.


title: Veden äärelle

text: Albumi nousi Suomen virallisen listan sijalle 8.


title: Veden äärelle

text: Sävellykset ja sanoitukset Joa Korhonen, sovitukset Jyrki Tuovinen ja Sara.


title: John Owen

text: John Owen (1827–1901) oli englantilainen kirkkoherra ja amatöörishakinpelaaja.


title: John Owen

text: Vuonna 1858 hän voitti pelin Paul Morphya vastaan, minkä seurauksena heti pelasivat ottelun. Vaikka Morphy pelasi ilman f-sotilasta ja aina mustilla, Owen ei voittanut ottelussa peliäkään. Ottelu päättyi 6–1 Morphylle.


title: John Owen

text: Vuoden 1862 Lontoon kansainvälisessä turnauksessa Owen sijoittui kolmanneksi, tulevan maailmanmestari Wilhelm Steinitzin edelle. Hän oli myös ainoa pelaaja, joka voitti turnauksen voittajan, Adolf Anderssenin, pelissä.


title: John Owen

text: Owenin puolustus alkaa siirroilla 1.e4 b6.


title: Luciano Emmer

text: Luciano Emmer (19. tammikuuta 1918 – 16. syyskuuta 2009) oli italialainen elokuvaohjaaja. Hänelle myönnettiin vuonna 1952 erikois- Golden Globe; lisäksi hän oli ehdolla Kultaisen leijonan saajaksi Venetsian elokuvajuhlilla 1947.


title: Luciano Emmer

text: Emmerin töiden joukossa ovat "Elokuinen sunnuntai" (1950), "Pariisi on aina Pariisi" (1951), "Le ragazze di Piazza di Spagna" (1952) ja "Teinirakkautta" (1954). Hän perusti vuonna 1940 Enrico Grasin kanssa tuotantoyhtiön ja valmisti vaimonsa Tatiana Grandingin innoittamana useita lyhytelokuvia taiteesta ja taiteilijoista. Varsinkin "Picasso"-dokumenttia (1955) pidetään merkkiteoksena. Vuonna 1957 hän perusti televisioon uuden mainosformaatin, kymmenminuuttisen "Carosello"-lähetyksen, jonka esittäminen jatkui vuoteen 1977. Sensuurin puututtua vuonna 1961 valmistuneeseen elokuvaan "Ilotyttöjen kortteli" Emmer piti lähes 30 vuoden tauon teatterielokuvien tekemisessä.


title: George MacDonnell

text: George Alcock MacDonnell (16. elokuuta 1830 – 3. joulukuuta 1899) oli irlantilainen shakkipelaaja ja kirjailija. Hän sijoittui kolmanneksi Dundeen vuoden 1867 turnauksessa sekä niin ikään kolmanneksi Lontoossa vuonna 1872. Hän piti myös shakkikolumnia "Illustrated Sporting and Dramatic News" -lehdessä.


title: Gangan Comics

text: Gangan Comics on Square Enixin omistama mangajulkaisija. Gangan Comicsiin lukeutuu 5 Japanissa ilmestyvää lehteä, joista kukin on suunnattu eri lukijaryhmille.


title: Gangan Comics

text: Vuonna 1991 Enix aloitti kuukausittain ilmestyvän "Gekkan Shōnen Gangan" julkaisemisen. Yleensä yli 600-sivuisen lehden sarjakuvat ovat toimi- scifi- ja fantasiatapainotteisia. "Shōnen Gangan" on nimensä mukaan suunnattu 8-14-vuotiaille pojille, kuten myös kolme muuta Gangan Comicsin lehteä: "Gangan Powered", "Gekkan Gangan Wing" ja "Gekkan GFantasy". Joulukuusta 2004 lähtien julkaistu "Young Gangan" puolestaan on suunnattu 15-20-vuotiaille pojille.


title: Gangan Comics

text: Square Enixin menestynein manga on "Gekkan Shōnen Ganganissa" ilmestyvä "Fullmetal Alchemist", jonka kokoomapokkareita oli lokakuussa 2007 myyty Japanissa yli 27 miljoonaa kappaletta. Osa sarjakuvista perustuu yhtiön videopelisarjoihin, kuten "Dragon Questiin" ja "Star Oceaniin".


title: Serafino Dubois

text: Serafino Dubois (10. lokakuuta 1817 – 15. tammikuuta 1899) oli 1800-luvun johtava italialainen shakinpelaaja.Dubois oli erikoistunut avausteoriaan ja kirjoitti töitä aiheesta.


title: Serafino Dubois

text: Skottilaisen gambiitin Dubois-Reti-gambiitti kantaa osittain Dubois'n nimeä.


title: Sarah Ramos

text: Sarah Emily Ramos (s. 21. toukokuuta 1991) on yhdysvaltalainen näyttelijä. Hänellä oli vuosina 2002–2005 Patty Pryorin rooli televisiosarjassa "American Dreams".


title: Sarah Ramos

text: Syksyllä 2006 Ramos pääsi Hannah Raderin rooliin televisiosarjassa "Runaway".


title: Sarah Ramos

text: Ramos sai kolme Young Artist Award -ehdokkuutta "American Dreamsista".


title: Isidor Gunsberg

text: Isidor Arthur Gunsberg (2. marraskuuta 1854 – 2. huhtikuuta 1930) oli unkarilainen, ja myöhemmin brittiläinen, shakkiammattilainen.


title: Isidor Gunsberg

text: Hän aloitti amatööripelaajana, mutta siirtyi ammattilaiseksi. Hän muutti Isoon-Britanniaan 1876 ja sai kansalaisuuden vuonna 1908.


title: Isidor Gunsberg

text: 1880-luvun lopulla ja 1890-luvun alussa Gunsberg oli yksi maailman parhaista pelaajista. Otteluissa hän voitti Joseph Henry Blackburnen vuonna 1887 sekä Henry Birdin vuonna 1889. Vuotta myöhemmin hän otteli tasan Mihail Tshigorinin kanssa. Myöhemmin samana vuonna Gunsberg haastoi hallitsevan maailmanmestarin, Wilhelm Steinitzin, otteluun maailmanmestarin tittelistä. Ottelu pidettiin New Yorkissa ja Gunsberg hävisi 4 voitolla, 6 tappiolla ja 9 tasapelillä.


title: Mika Terho

text: Mika Terho (s. 25. joulukuuta 1968 Uusikaupunki) on suomalainen kirjailija ja runoilija, joka asuu Forssassa. Hänen esikoisrunokokoelma "Paradoksi" ilmestyi Pikku-idiksen kustantamana vuonna 1993. Terho on tehnyt runonlausuntakeikkoja vuodesta 1994 ja hänen tekstejään esiintyy omien teosten lisäksi useissa antologioissa ja muuan muassa Parnassossa, Tuli&savu -lehdessä sekä Kulttuurivihkoissa.


title: Mika Terho

text: Maaliskuussa 2014 ilmestynyt Terhon teos "Niittyvilla-Pattaya All Night Long" vedettiin toukokuussa 2014 myynnistä sen vuoksi, että Terho oli kuvannut siinä forssalaisen hoitokotityöpaikkansa asukkaita heidän oikeilla nimillään. Forssan kaupunki vei asian poliisille, jolla arviointi siitä epäilläänkö kirjan julkaisemisessa tapahtuneen rikosta on kesken. Mika Terho julkaisi vuonna 2016 kirjaan liittyvästä oikeusprosessista joka ei tunnu etenevän mihinkään suuntaan kirjan "Syytetty".


title: Connie Rasinski

text: Connie Rasinski (28. tammikuuta 1907 – 13. lokakuuta 1965) oli yhdysvaltalainen elokuvaohjaaja. Hän oli tuotteliaana 1930-luvun lopusta kuolemaansa saakka.


title: Connie Rasinski

text: Rasinski oli ehdolla Cannesin Kultaisen palmun saajaksi lyhytelokuvastaan "House of Hashimoto" (1960).


title: Harry Nelson Pillsbury

text: Harry Nelson Pillsbury (5. joulukuuta 1872 – 17. kesäkuuta 1906) oli yhdysvaltalainen shakkimestari. Hän voitti kaksikymmentäkaksivuotiaana yhden vahvimmista shakkiturnauksista, mutta ei voinut sairautensa ja varhaisen kuolemansa takia nousta maailmanmestaruustaistoon.


title: Harry Nelson Pillsbury

text: Pillsbury oli hyvin vahva sokkoshakin pelaaja ja pystyi pelaamaan tammea, korttia ja shakkia samanaikaisesti. Hän pelasi parhaimmillaan 22 peliä samanaikaisesti sokkona Moskovassa vuonna 1902.


title: Harry Nelson Pillsbury

text: Pillsbury voitti Yhdysvaltain shakkimestaruuden vuonna 1897, ja pysyi mestarina aina kuolemaansa asti.


title: Harry Nelson Pillsbury

text: Pillsbury kuoli kuppaan jo vuonna 1906.